

**ประกาศองค์การบริหารส่วนตำบลท่าดี**

**เรื่อง การอนุมัติใช้แผนพัฒนาสามปี (พ.ศ. ๒๕๕๗-๒๕๕๙) เพิ่มเติม ฉบับที่ ๑**

ด้วย องค์การบริหารส่วนตำบลท่าดีได้จัดทำแผนพัฒนาสามปี (พ.ศ. ๒๕๕๗-๒๕๕๙) เพิ่มเติม ฉบับที่ ๑ เพื่อใช้ในการวางแผนพัฒนาตำบล และใช้เป็นกรอบในการพิจารณาการจ่ายขาดเงินสะสมในปี งบประมาณ พ.ศ.๒๕๕๗ โดยได้รับความเห็นชอบจากคณะกรรมการพัฒนาองค์การบริหารส่วนตำบล ในวันที่ ๒๐ มีนาคม ๒๕๕๗ และจากสภาองค์การบริหารส่วนตำบลท่าดีแล้ว ในครั้งประชุมสภาองค์การบริหารส่วนตำบล สมัยวิสามัญที่ ๑ ครั้งที่ ๑ ประจำปี ๒๕๕๗ เมื่อวันที่ ๓๑ มีนาคม พ.ศ. ๒๕๕๗

จึงประกาศให้ทราบโดยทั่วกัน

ประกาศ ณ วันที่ ๓๑ มีนาคม พ.ศ. ๒๕๕๗

*ปรารถนา พจน์จำเนียร*

(นายปรารถนา พจน์จำเนียร)

นายกองค์การบริหารส่วนตำบลท่าดี

**ส่วนที่ ๑**

**บทนำ**

ตาม พ.ร.บ. กำหนดแผนและขั้นตอนการกระจายอำนาจให้แก่องค์การปกครองส่วนท้องถิ่น พ.ศ. ๒๕๔๒ ได้บัญญัติให้องค์การบริหารส่วนตำบลมีอำนาจหน้าที่ในการจัดทำแผนพัฒนาตนเอง และให้องค์การบริหารส่วนตำบล ดำเนินการไปตามระเบียบกระทรวงมหาดไทย ว่าด้วยการจัดทำและประสานแผนพัฒนาองค์กรปกครองส่วนท้องถิ่น พ.ศ. ๒๕๔๘

การที่องค์การบริหารส่วนตำบลจะพัฒนาไปในทิศทางใด จำเป็นต้องกำหนดวิสัยทัศน์หรือภาพในอนาคตและแปลงมาสู่การปฏิบัติ ตามระเบียบกระทรวงมหาดไทยดังกล่าว ได้กำหนดประเภทของแผนพัฒนาตำบลไว้ ๒ ประเภท คือ

* แผนยุทธศาสตร์การพัฒนา เป็นแผนพัฒนาระยะยาว
* แผนพัฒนาสามปี เป็นแผนพัฒนาแบบหมุนเวียน (Rolling Plan) ที่มีการทบทวนและจัดทำทุกปี

ซึงจะนำไปสู่กระบวนการจัดทำงบประมาณประจำปีขององค์การบริหารส่วนตำบล

**แผนพัฒนาเศรษฐกิจ**

**นโยบายของรัฐบาล**

**นโยบายกระทรวง กรม ยุทธศาสตร์การพัฒนาจังหวัด (นโยบายรายสาขาตามภารกิจหน่วยงาน) แบบบูรณาการ**

**ยุทธศาสตร์การพัฒนาอำเภอ**

**แบบบูรณาการ**

**แผนยุทธศาสตร์การพัฒนาท้องถิ่น**

**(วิสัยทัศน์ พันธกิจ จุดมุ่งหมายการพัฒนา**

**ยุทธศาสตร์ และแนวทางการพัฒนาท้องถิ่น)**

**แผนพัฒนาสามปีขององค์การบริหารส่วนตำบล**

(แปลงนโยบายสู่การปฏิบัตินำไปสู่การทำงบประมาณ)

**ลักษณะ วัตถุประสงค์ ขั้นตอนในการจัดทำและประโยชน์ของการจัดทำแผนพัฒนาสามปี**

แผนพัฒนาสามปี คือ แผนพัฒนาเศรษฐกิจและสังคมขององค์การบริหารส่วนตำบล ที่สอดคล้องกับแผนยุทธศาสตร์การพัฒนาอันมีลักษณะเป็นการกำหนดรายละเอียดแผนงาน โครงการพัฒนาที่จัดทำขึ้น สำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าครอบคลุมระยะเวลาสามปี โดยมีการทบทวนเพื่อปรับปรุงเป็นประจำทุกปี

**ลักษณะของแผนพัฒนาสามปี**

แผนพัฒนาสามปี เป็นการแปลงแผนยุทธศาสตร์การพัฒนาไปสู่การปฏิบัติ โดยมีหลักคิดที่ว่า ภายใต้ยุทธศาสตร์การพัฒนาหนึ่ง ๆ จะมีแนวทางการพัฒนาได้มากกว่าหนึ่งแนวทาง และภายใต้แนวทางการพัฒนาหนึ่ง จะมีโครงการ/กิจกรรม ได้มากกว่าหนึ่งโครงการ / กิจกรรม ที่จะต้องดำเนินการเพื่อให้บรรลุตามวัตถุประสงค์ และเป้าหมายที่ต้องการในแต่ละยุทธศาสตร์การพัฒนาอย่างยั่งยืน และวิสัยทัศน์ในที่สุด

นอกจากนั้น แผนพัฒนาสามปี เป็นแผนที่มีความสัมพันธ์ใกล้ชิดกับงบประมาณรายจ่ายประจำปี โดยนำโครงการ/กิจกรรม จากแผนพัฒนาสามปี ในปีที่จะจัดทำงบประมาณรายจ่ายประจำปี ไปจัดทำงบประมาณ เพื่อให้กระบวนการจัดทำงบประมาณเป็นไปด้วยความรอบคอบ และผ่านกระบวนการมีส่วนร่วมของประชาชน

**ความเชื่อมโยงของแผนยุทธศาสตร์การพัฒนากับแผนพัฒนาสามปี**

**วิสัยทัศน์ท้องถิ่น**

จุดมุ่งหมายการพัฒนา จุดมุ่งหมายการพัฒนา จุดมุ่งหมายการพัฒนา

ยุทธศาสตร์ ยุทธศาสตร์ ยุทธศาสตร์ ยุทธศาสตร์

แนวทางการพัฒนา แนวทางการพัฒนา แนวทางการพัฒนา

โครงการ โครงการ โครงการ

- กิจกรรมที่ ๑ - กิจกรรมที่ ๑ - กิจกรรมที่ ๑

- กิจกรรมที่ ๒ - กิจกรรมที่ ๒ - กิจกรรมที่ ๒

- กิจกรรมที่ ๓ - กิจกรรมที่ ๓ - กิจกรรมที่ ๓

โครงการที่บรรจุในแผนพัฒนาสามปี โดยเฉพาะในแผนประจำปีแรกของห้วงระยะเวลาสามปีนั้น ควรมีสภาพความพร้อมอย่างน้อย ๒ ประการ คือ

มีความแน่นอนของกิจกรรมที่จะดำเนินการ โดยควรมีประเมินถึงความเป็นไปได้ของโครงการ/

กิจกรรม รวมทั้งผลประโยชน์สาธารณะที่จะได้รับจากโครงการ/กิจกรรม

กิจกรรมทีอยู่ในแผนประจำปีแรกของห้วงระยะเวลาลามปี ควรมีความพร้อมในเรื่องรูปแบบและ

รายละเอียดทางเทคนิคพอสมควร เพื่อให้สามารถกำหนดรายการในแผนพัฒนาที่จะนำไปใช้จัดทำงบประมาณรายจ่ายประจำปี ได้ต่อไป

แผนสามปีมีลักษณะกว้าง ๆ ดังต่อไปนี้

1. เป็นเอกสารที่แสดงความสอดคล้องกับแผนยุทธศาสตร์พัฒนา
2. เป็นเอกสารที่แสดงแนวทางการพัฒนาและวัตถุประสงค์ของแนวทางการพัฒนาที่ชัดเจนและมีลักษณะเฉพาะเจาะจงที่ดำเนินการ
3. เป็นเอกสารที่แสดง โครงการ/กิจกรรมพัฒนาที่จะดำเนินการเป็นห้วงระยะเวลาสามปี
4. เป็นเอกสารที่จะแสดงความเชื่อมโยงระหว่างแผนยุทธศาสตร์การพัฒนากับงบประมาณรายจ่ายประจำปี

**ประโยชน์ของแผนพัฒนาสามปี**

การจัดทำแผนพัฒนาสามปี เป็นเครื่องมือที่จะช่วยในองค์การบริหารส่วนตำบล ได้พิจารณาอย่างรอบคอบให้เห็นถึงความเชื่อมโยงระหว่างแนวทางการดำเนินงานต่าง ๆ ที่อาจมีความเชื่อมโยงและส่งผลทั้งในเชิงสนับสนุน และเป็นอุปสรรคต่อกัน เพื่อให้องค์การบริหารส่วนตำบลพัฒนาไปสู่ความเจริญต่อไป

* ทำให้องค์การบริหารส่วนตำบล มีทิศทางการพัฒนาที่ชัดเจน
* ทำให้องค์การบริหารส่วนตำบล มีแผนโครงการกิจกรรม ตามความต้องการของประชาชน
* ทำให้องค์การบริหารส่วนตำบล ใช้แผนพัฒนาเป็นแนวทางในการจัดทำข้อบัญญัติงบประมาณ
* ทำให้องค์การบริหารส่วนตำบล มีการพัฒนาพื้นที่ไม่ซ้ำซ้อนกับหน่วยงานอื่น
* ทำให้สามารถคาดการณ์ล่วงหน้าว่าจะดำเนินการอะไรบ้าง เพื่อประชาชนได้ข้อมูลในการติดตามและตรวจสอบการดำเนินงานขององค์การบริหารส่วนตำบล ให้เป็นไปด้วยความถูกต้อง โปร่งใส

**องค์กรในการจัดทำแผนพัฒนาองค์การบริหารส่วนตำบล**

๑. คณะกรรมการพัฒนาองค์การบริหารส่วนตำบล เป็นองค์กรที่มีหน้าที่กำหนดแนวทางการบริหารท้องถิ่นให้สอดคล้องกับแผนพัฒนาเศรษฐกิจและสังคมแห่งชาติ นโยบายรัฐบาล แผนพัฒนาจังหวัด แผนพัฒนาอำเภอ การผังเมือง ตลอดจนให้คำปรึกษาหาที่เกี่ยวกับการพัฒนาองค์การบริหารส่วนตำบล

๒. คณะกรรมการสนับสนุนการจัดทำแผนพัฒนา องค์การบริหารส่วนตำบล เป็นองค์กรที่มี

หน้าที่จัดวางแผนพัฒนาให้สอดคล้องกันแนวทางการพัฒนาที่คณะกรรมการพัฒนาท้องถิ่นกำหนด

๓. คณะกรรมการประสานแผนพัฒนาท้องถิ่น เป็นองค์กรที่ทำหน้าที่กำหนดกรอบ ทิศทาง แนวทาง รวมทังประสานการพัฒนาองค์กรปกครองส่วนท้องถิ่นในจังหวัดให้สอดคล้องกับยุทธศาสตร์และแนวทางการพัฒนาจังหวัด อำเภอ ตรวจสอบวิเคราะห์ และประสานแผนพัฒนาขององค์กรปกครองส่วนท้องถิ่นในจังหวัด และให้ความเห็นชอบร่างแผนยุทธศาสตร์การพัฒนา หรือแผนพัฒนาสามปีขององค์กรปกครองส่วนท้องถิ่นในจังหวัดรวบรวมข้อมูลขององค์กรปกครองส่วนท้องถิ่นเพื่อเป็นประโยชน์ในการประสานแผน

คณะกรรมการประสานแผนพัฒนาท้องถิ่น อาจมอบอำนาจในการให้ความเห็นชอบร่างแผนพัฒนา ให้คณะอนุกรรมการประสานแผนระดับอำเภอ เพื่อปฏิบัติหน้าที่แทนได้ภายใต้การกำหนดกรอบนโยบาย แนวทางการพัฒนาที่คณะกรรมการประสานแผนกำหนด

สำหรับองค์ประกอบขององค์กรในการจัดทำและประสานแผนพัฒนา (ยกเว้นคณะกรรมการสนับสนุนการจัดทำแผนพัฒนา) จะมีลักษณะ “ไตรภาคี” โดยมีองค์ประกอบจากตัวแทนขององค์การบริหารส่วนตำบล ตัวแทนของข้าราชการส่วนภูมิภาคและรัฐวิสาหกิจ และตัวแทนจากภาคประชาชนในสัดส่วนที่ใกล้เคียง โดยมีจุดมุ่งหมายเพื่อการประสานงานและบูรณาการ รวมทั้งสร้างกระบวนการมีส่วนร่วมของประชาชนในการบริหารงานท้องถิ่น

**การจัดทำแผนยุทธศาสตร์การพัฒนา**

การวางแผนยุทธศาสตร์การพัฒนามีความสำคัญต่อองค์การบริหารส่วนตำบลอย่างยิ่ง เนื่องจากแผนยุทธศาสตร์การพัฒนา เป็นแผนพัฒนาที่มุ่งไปสู่สภาพการณ์ที่ต้องการให้เกิดขึ้นในอนาคต เป็นกรอบในการกำหนดทิศทางการพัฒนาขององค์การบริหารส่วนตำบลให้มุ่งสู่สภาพการณ์อันพึงประสงค์ ได้อย่างเท่าทันกับการเปลี่ยนแปลงโดยสามารถจัดสรรทรัพยากรที่มีอยู่อย่างจำกัดได้อย่างมีประสิทธิภาพ การจัดทำแผนยุทธศาสตร์การพัฒนาจึงเน้นการกำหนดทิศทางการพัฒนาขององค์การบริหารส่วนตำบล ที่ต้องกำหนดถึงสภาพการณ์ที่ต้องการจะบรรลุและแนวทางในการที่จะทำให้บรรลุถึงสภาพการณ์นั้น

การจัดทำแผนยุทธศาสตร์การพัฒนาที่ดีจะต้องตั้งอยู่บนพื้นฐานของการรวบรวมและการวิเคราะห์ข้อมูลอย่างรอบด้านและเป็นระบบ ทั้งนี้ เพื่อให้แผนยุทธศาสตร์การพัฒนาขององค์การบริหารส่วนตำบลสามารถนำไปสู่การแก้ไขปัญหาและสนองตอบความต้องการของประชาชนในท้องถิ่นได้อย่างแท้จริง

**ขั้นตอนการจัดทำแผนยุทธศาสตร์การพัฒนา**

**ขั้นตอนที่ ๑** การเตรียมการจัดทำแผนยุทธศาสตร์การพัฒนา

สำนักปลัด เป็นหน่วยงานที่รับผิดชอบในการจัดทำแผนพัฒนาท้องถิ่น จะต้องชี้แจงนายกองค์การบริหารส่วนตำบลถึงวัตถุประสงค์ ความสำคัญ แนวทางและขั้นตอนในการจัดทำแผนยุทธศาสตร์การพัฒนา แล้วจัดทำโครงการแผนยุทธศาสตร์พัฒนาขององค์การบริหารส่วนตำบลเสนอผ่านปลัดองค์การบริหารส่วนตำบล ให้ผู้บริหารอนุมัติในโครงการดังกล่าว

**ขั้นตอนที่ ๒** การรวบรวมข้อมูลและปัญหาสำคัญ

การจัดทำแผนยุทธศาสตร์การพัฒนา จะต้องรวบรวมและจัดทำฐานข้อมูลข่าวสารให้ครบถ้วน ทันสมัย ซึ่งได้แก่ข้อมูลเบื้องต้นในด้านการเมืองการปกครอง เศรษฐกิจ สังคม ฯลฯ โดยข้อมูลควรแสดงแนวโน้มที่เปลี่ยนแปลงไป แสดงค่าเฉลี่ยร้อยละ และการวิเคราะห์ข้อมูล ตลอดจนการให้ความเห็น ซึ่งข้อมูลที่ควรจัดทำได้แก่ ข้อมูลประชากร อาชีพ รายได้ สุขภาพ การศึกษา ทรัพยากร การคมนาคมและข้อมูลงบประมาณ เป็นต้น

๑) การรวบรวมปัญหาสำคัญขององค์การบริหารส่วนตำบล ข้อมูลปัญหาสำคัญของท้องถิ่น จะช่วยในการกำหนดยุทธศาสตร์เพื่อแก้ไขปัญหา การวิเคราะห์ปัญหาและเลือกปัญหาที่เหมาะสมเพื่อนำมากำหนดยุทธศาสตร์การพัฒนา ในการตอบสนองปัญหาความต้องการของสามธารณชน

**ขั้นตอนที่ ๓** การวิเคราะห์ศักยภาพเพื่อประเมินสถานภาพการพัฒนาขององค์การบริหารส่วนตำบลในปัจจุบัน

เป็นการประเมินโดยวิเคราะห์ถึงโอกาส และภาวะคุกคาม หรือข้อจำกัดเป็นสภาวะแวดล้อมภายนอก ที่มีผลต่อการพัฒนาด้านต่าง ๆ ของท้องถิ่น รวมทั้งวิเคราะห์จุดอ่อน จุดแข็ง ของท้องถิ่น อันเป็นสภาวะแวดล้อมภายในท้องถิ่น ซึ่งทั้งหมดเป็นการประเมินสถานภาพของท้องถิ่นในปัจจุบัน โดยใช้เทคนิค SWOT analysis การพิจารณาถึงปัจจัยภายใน

**ขั้นตอนที่ ๔** การกำหนดวิสัยทัศน์และภารกิจหลักการพัฒนาองค์การบริหารส่วนตำบล

1. การกำหนดวิสัยทัศน์การพัฒนาท้องถิ่น

วิสัยทัศน์ Vision หมายถึง ถ้อยแถลงระบุถึงสภาพการณ์ในอุดมคติ ซึ่งเป็น “จุดหมาย”ที่องค์การบริหารส่วนตำบลต้องการอะไร เป็นอะไรในอนาคต และจะเป็นไปได้เมื่อผลการวิเคราะห์ศักยภาพและการประเมินสถานภาพการพัฒนาองค์การบริหารส่วนตำบลในปัจจุบัน ปรากฏ ผนวกกับประวัติศาสตร์ของท้องถิ่น และความต้องการ ความคาดหวังของทุกฝ่ายในท้องถิ่น ดังนั้น การตอบคำถามว่าองค์การบริหารส่วนตำบลต้องทำอะไร เพื่อใคร คำตอบที่เกิดขึ้น ก็คือ ความหมายของคำว่า “ภารกิจหลัก”

ภารกิจหลัก เป็นข้อความหรือถ้อยแถลงที่แสดงถึงลักษณะหรือขอบข่ายในการดำเนินการขององค์การบริหารส่วนตำบลที่เกี่ยวกับองค์กรหรือภาพลักษณ์ที่ต้องการนำเสนอ และปณิธานหรือปรัชญาในการทำงานขององค์การบริหารส่วนตำบล เป็นขอบเขต บทบาทหน้าที่หลัก หรือของเขตของกิจกรรมที่มุ่งเน้นเป็นพิเศษขององค์การบริหารส่วนตำบลจะต้องดำเนินการเพื่อให้บรรลุวิสัยที่กำหนดไว้

การกำหนดภารกิจหลักมีแนวทางการดำเนินการแยกเป็น ๒ ระดับ คือ

๑) พันธะกิจในลักษณะที่เป็นอาณัติที่ได้รับมอบหมายจากสังคมหรือรัฐ ซึ่งได้แก่ กฎ ระเบียบ ข้อบังคับที่กำหนดอำนาจหน้าที่ขององค์การบริหารส่วนตำบล

๒) ภารกิจหลักที่องค์การบริหารส่วนตำบลมุ่งมั่นที่จะดำเนินการเพื่อให้บรรลุวิสัยทัศน์ที่กำหนดไว้

**ขั้นตอนที่ ๕** การกำหนดจุดมุ่งหมายเพื่อการพัฒนาที่ยั่งยืน

จุดมุ่งหมายเพื่อการวางแผนพัฒนาที่ยั่งยืน หมายถึง ขอบเขตหรือประเภทของกิจกรรมที่ควรค่าแก่การดำเนินงานทั้งในด้านเศรษฐกิจ สังคม วัฒนธรรม สิ่งแวดล้อมขององค์การบริหารส่วนตำบล

คณะกรรมการพัฒนาองค์การบริหารส่วนตำบล นำวิสัยทัศน์ ภารกิจหลักมาพิจารณา กำหนดจุดมุ่งหมายเพื่อการพัฒนาที่ยั่งยืน

**ขั้นตอนที่ ๖** การกำหนดวัตถุประสงค์การพัฒนาองค์การบริหารส่วนตำบลเป็นการกำหนดผลสำเร็จที่ต้องการ โดยดำเนินการหลังจากที่ทราบภารกิจหลักที่องค์การบริหารส่วนตำบลจะต้องทำ

**ขั้นตอนที่ ๗** กำหนดยุทธศาสตร์การพัฒนาและแนวทางการพัฒนา

เมื่อได้ดำเนินการกำหนดวิสัยทัศน์ ภารกิจหลัก วัตถุประสงค์ และยุทธศาสตร์การพัฒนา โดยอาศัยพื้นฐานการวิเคราะห์ STOW แล้วขั้นตอนต่อไปคือการกำหนดแนวทางการพัฒนาขององค์การบริหารส่วนตำบล ซึ่งยุทธศาสตร์การพัฒนาองค์การบริหารส่วนตำบลหมายถึง แนวคิดหรือวิธีการกันบ่งบอกลักษณะการเคลื่อนตัวขององค์กรว่าจะก้าวไปสู่เป้าหมายที่ต้องการในอนาคตได้อย่างไร “องค์การบริหารส่วนตำบลจะไปถึงจุดมุ่งหมายได้อย่างไร “

**ขั้นตอนที่ ๘** การกำหนดเป้าหมายการพัฒนาองค์การบริหารส่วนตำบลเป็นการกำหนดปริมาณหรือจำนวนสิ่งที่ต้องการให้บรรลุในแต่ละแนวทางการพัฒนาภายในเวลาที่กำหนด

**ขั้นตอนที่ ๙** การอนุมัติและประกาศใช้แผนยุทธศาสตร์การพัฒนา

คณะกรรมการสนับสนุนการจัดทำแผนพัฒนาองค์การบริหารส่วนตำบลจะนำผลที่ได้จากขั้นตอนที่

๑-๘ จัดทำร่างแผนยุทธศาสตร์การพัฒนาขององค์การบริหารส่วนตำบล จากนั้นจะนำร่างแผน ฯ เสนอต่อคณะกรรมการพัฒนาองค์การบริหารส่วนตำบลเพื่อพิจารณาและปรับปรุงก่อนนำเสนอต่อนายกองค์การบริหารส่วนตำบล เพื่อให้นายกองค์การบริหารส่วนตำบลเสนอคณะอนุกรรมการพัฒนาท้องถิ่น ระดับอำเภอ

คณะอนุกรรมการประสานแผนพัฒนาท้องถิ่นระดับอำเภอ จะทำหน้าที่ตรวจสอบ วิเคราะห์และประสานแผนพัฒนาองค์การบริหารส่วนตำบลในเขตอำเภอ ทั้งนี้เพื่อให้มีการประสานและบูรณการ กันในมิติของพื้นที่ และมิติทางอำนาจหน้าที่ คณะอนุกรรมการประสานแผนพัฒนาท้องถิ่นระดับอำเภอ จะจัดทำความคิดเห็น เพื่อประกอบการพิจารณาให้ความเห็นชอบร่างยุทธศาสตร์การพัฒนาขององค์การบริหารส่วนตำบล แล้วนำส่งคณะกรรมการประสานแผนพัฒนาท้องถิ่น เพื่อพิจารณาให้ความเห็นชอบต่อไป ในกรณีที่คณะกรรมการประสานแผนพัฒนาท้องถิ่นได้มอบอำนาจในการพิจารณาให้ความเห็นชอบร่างแผนยุทะศาสตร์การพัฒนาที่องค์การบริหารส่วนตำบลเสนอแล้วส่งคืนให้นายกองค์การบริหารส่วนตำบล ในกรณีที่คณะกรรมการประสานแผนพัฒนาท้องถิ่นหรือคณะอนุกรรมการ ฯ ในกรณีที่ได้รับมอบอำนาจ ไม่เห็นชอบกับร่างแผนพัฒนาให้จัดทำคำชี้แจง แสดงความเห็นและเหตุผลในประเด็นที่ไม่เห็นชอบประกอบร่างแผนพัฒนาส่งคืนให้นายกองค์การบริหารส่วนตำบล เมื่อแผนพัฒนาได้รับความเห็นชองแล้วให้นำเสนอสภาองค์การบริหารส่วนตำบลเพื่อพิจารณาอนุมัติ และนายกองค์การบริหารส่วนตำบลประกาศใช้

**วัตถุระสงค์ของการจัดแผนพัฒนา ๓ ปี**

* เพื่อกำหนดสภาพการพัฒนาที่พึงประสงค์ เป้าหมายการพัฒนาของ อบต. ความต้องการของประชาชน
* เพื่อกำหนดแผนโครงสร้างและกิจกรรมการพัฒนา และแก้ไขปัญหาความ

**ส่วนที่ ๒**

**สภาพทั่วไปและข้อมูลขององค์การบริหารส่วนตำบลท่าดี**

**สภาพทั่วไป และข้อมูลพื้นฐาน ขององค์การบริหารส่วนตำบลท่าดี**

**๑. สภาพทั่วไป**

**ที่ตั้ง**  ตำบลท่าดีตั้งอยู่บริเวณด้านทิศตะวันตกเฉียงเหนือของอำเภอลานสกา ห่างจากตัวอำเภอลานสกาไปทางด้านทิศตะวันตกตามถนนสายนครศรีธรรมราช – ฉวาง สายที่ (๔๐๑๕) ประมาณ ๓ กิโลเมตร มีพื้นที่ทั้งหมด ๒๙,๖๘๗ ไร่ หรือ ๔๗.๕๐ ตารางกิโลเมตร มีอาณาเขตติดต่อกับอำเภอ ตำบลใกล้เคียงดังนี้

**อาณาเขตติดต่อ**

ทิศเหนือ จด ตำบลท่างิ้ว อำเภอเมือง และอำเภอพรหมคีรี

ทิศใต้ จด ตำบลขุนทะเล อำเภอลานสกา

ทิศตะวันออก จด ตำบลกำแพงเซา อำเภอเมือง

ทิศตะวันตก จด ตำบลกำโลน ตำบลเขาแก้ว อำเภอลานสกา

**ลักษณะภูมิประเทศ**

ลักษณะภูมิประเทศของตำบลท่าดี มีหลายลักษณะคือ บริเวณตอนกลางของตำบลเป็นที่ราบ ส่วนทิศเหนือและทิศตะวันออกเฉียงเหนือเป็นภูเขา ทิศใต้และทิศตะวันตกเป็นที่ราบลุ่ม มีลักษณะ ดังนี้

* ที่ภูเขาจากระดับน้ำทะเล ตั้งแต่ ๓๐๐-๕๐๐ เมตร มีพื้นที่ประมาณร้อยละ ๒๘ ของพื้นที่ทั้งตำบล และส่วนใหญ่จะอยู่บริเวณทางทิศเหนือของหมู่ที่ ๖ , ๗
* ที่ราบสูงจากระดับน้ำทะเล ตั้งแต่ ๑๐๐-๒๙๙ เมตร มีพื้นที่ประมาณร้อยละ ๒๐ ของพื้นที่ทั้งตำบล ส่วนใหญ่จะอยู่บริเวณถัดจากพื้นที่ที่เป็นภูเขา ของหมู่ที่ ๖ หมู่ที่ ๓ และหมู่ที่ ๗
* ที่ราบสูงจากระดับน้ำทะเล ตั้งแต่ ๕๐-๙๙ เมตร มีพื้นที่ประมาณร้อยละ ๑๒ ของพื้นที่ทั้งตำบล ส่วนใหญ่จะอยู่ตอนกลางของตำบล อยู่ในเขตหมูที่ ๓,๖,๗
* ที่ราบสูงจากระดับน้ำทะเลต่ำกว่า ๔๙ เมตร มีพื้นที่ประมาณร้อยละ ๔๐ ของพื้นที่ทั้งตำบล กระจายอยู่ทั่วไปทุกหมู่บ้าน โดยเฉพาะทางทิศใต้สุดของตำบล ในเขตหมู่ที่ ๔ และทางด้านทิศตะวันออกของหมู่ที่ ๗ และหมู่ที่ ๕ บางส่วน ตอนกางของตำบลจะมีพื้นที่ในหมู่ที่ ๒ ,๓ บางส่วน
* **ประชากร**

- จำนวนประชากร ๗,๙๕๐ คน แยกเป็นชาย ๓,๘๗๕ คน เป็นหญิง ๔,๐๗๕ คน

- จำนวนครัวเรือน มีจำนวนทั้งสิ้น ๒,๗54 ครัวเรือน

\*ข้อมูล ณ พฤษภาคม ๒๕๕๖ (สำนักบริการทะเบียนกรมปกครอง)

**การแบ่งเขตการปกครอง**

ตำบลท่าดี แบ่งเขตการปกครองออกเป็น ๗ หมู่บ้าน ดังนี้

**หมู่ที่ ๑ บ้านไสขิง**

นายศุภชัย พงค์พรหม ผู้ใหญ่บ้าน

นายโสภณ ลำดับพังค์ สมาชิก อบต.

นางอารี บำเพิงรัตน์ สมาชิก อบต.

**หมู่ที่ ๒ บ้านศาลาสังกะสี**

นายสมยศ ศิริสมบัติ กำนันตำบลท่าดี

นายฉลวย เชี่ยวชาญ สมาชิก อบต.

นางสุภาพร นาครัตน์ สมาชิก อบต.

**หมู่ที่ ๓ บ้านดินดอน**

นายประทีป ยอดผกา ผู้ใหญ่บ้าน

นางสามารถ มาศจร สมาชิก อบต.

นายชัยวัฒน์ จารุเมฆิน สมาชิก อบต.

**หมู่ที่ ๔ บ้านมะม่วงทอง**

นายสาโรจน์ ตระบันพฤษ ผู้ใหญ่บ้าน

นายเชื่อง ยอดวิจารณ์ สมาชิก อบต.

นายทวีศักดิ์ ภพทวี สมาชิก อบต.

**หมู่ที่ ๕ บ้านบนโพธิ์**

นายจรินทร์ ขุทรานนท์ ผู้ใหญ่บ้าน

นายจำนงค์ ปิยะจันทร์ สมาชิก อบต.

นางสาวศรีประภา ริวรรณ สมาชิก อบต.

**หมู่ที่ ๖ บ้านเสมา**

นายจรูญ ศรีประมวล ผู้ใหญ่บ้าน

นายบุญเจือ ปรีชาชาติ สมาชิก อบต.

นายประไพ ชูช่วย สมาชิก อบต.

**หมู่ที่ ๗ บ้านสันยูง**

นายองอาจ ยอดประดิษฐ์ ผู้ใหญ่บ้าน

นายสมศักดิ์ พลวิก สมาชิก อบต.

นางจินดา มีจั่นเพ็ชร์ สมาชิก อบต.

๒. **สภาพทางเศรษฐกิจ**

รายได้เฉลี่ยต่อปีของคนในพื้นที่ ๑๙๕,๗๑๕.๖๕ บาท / ปี

การประกอบอาชีพและรายได้ แยกเป็นประเภท ดังนี้

* ประกอบอาชีพการเกษตร ประมาณ ๓๖ %
* ประกอบอาชีพค้าขาย ประมาณ ๗ %
* รับราชการ/รัฐวิสาหกิจ/บริษัท ประมาณ ๕ %
* รับจ้าง ประมาณ ๑๘ %
* ไม่มีอาชีพ ประมาณ ๗ %
* นักเรียน นักศึกษา ประมาณ ๒๑ %
* อื่น ๆ/ไม่ระบุ ประมาณ ๖ %

ราษฎรในเขตพื้นที่ตำบลท่าดี จะประกอบอาชีพทางด้านการเกษตรเป็นส่วนใหญ่ คือ ปลูกยางพาราเป็นอันดับหนึ่งของพื้นที่ทำการเกษตรทั้งตำบล มีพื้นที่ปลูกทั้งหมด ๙,๖๓๑ ไร่ คิดเป็นร้อยละ ๓๔.๒๔ พื้นที่ปลูกส่วนใหญ่จะอยู่บริเวณที่ราบเชิงเขา การทำยางแผ่น ยังขาดการปรับปรุงคุณภาพให้ดีเท่าที่ควร

การทำสวนไม้ผลไม้ยืนต้น ไม้ผลไม้ยืนต้นที่ปลูกมี ทุเรียน มังคุด เงาะ ลางสาด ลอง มะพร้าว สะตอ คิดเป็นร้อยละ ๑๗.๖๔ ของพื้นที่ทำการเกษตร ลักษณะการปลูกไม้ผลส่วนใหญ่จะเป็นการปลูกรวมในพื้นที่เดียวกัน แต่ปลูกผลไม้หลาย ๆ ชนิด

การปลูกพืชไร่, พืชผัก พืชไร่พืชผักที่ปลูกมี ถั่วลิสง ข้าวโพดหวาน มันเทศ แตงกวา ถั่วฝักยาว และผักกินใบต่าง ๆ การปลูกพืชไร่ พืชผัก มีการปลูกประมาณร้อยละ ๐.๙๓% ของพื้นที่ทำการเกษตรทั้งหมด

**๓. สภาพทางสังคม**

**การศึกษา**

ตำบลท่าดี มีแหล่งการศึกษาในพื้นที่ ดังนี้

- โรงเรียนประถมศึกษา จำนวน ๕ แห่ง

- โรงเรียนมัธยมศึกษา จำนวน ๑ แห่ง

- ที่อ่านหนังสือประจำหมู่บ้าน จำนวน ๗ แห่ง

- ศูนย์ถ่ายทอดเทคโนโลยีการเกษตรประจำตำบล จำนวน ๑ แห่ง

**สถาบันและองค์กรทางศาสนา**

ตำบลท่าดี มีสถาบันและองค์กรศาสนา ดังนี้

วัด จำนวน ๔ แห่ง

* วัดปะธรรมมาราม
* วัดดินดอน
* วัดพันธเสมา
* วัดมะขาม

โบสถ์ จำนวน ๑ แห่ง คือ คริสตจักรสันยูง

**สาธารณสุข**

ตำบลท่าดี มีโรงพยาบาลส่งเสริมสุขภาพตำบลจำนวน ๒ แห่ง ประกอบด้วย

* โรงพยาบาลส่งเสริมสุขภาพตำบลบ้านมะม่วงทอง ตั้งอยู่ในหมู่ที่ ๔ ต. ท่าดี และมีหมู่บ้านให้บริการและรับผิดชอบ คือ หมู่ที่ ๑,๔,๗ และ ๒ บางส่วน
* โรงพยาบาลส่งเสริมสุขภาพตำบลบนโพธิ์ ตั้งอยู่ในหมูที่ ๕ ต.ท่าดี และมีหมู่บ้านให้บริการและรับผิดชอบ คือ หมู่ที่ ๓,๕, ๖ และ ๒ บางส่วน

ตำบลท่าดีมีอัตราการใช้ส้วม ร้อยละ ๑๐๐

หน่วยงานราชการที่เกี่ยวกับความปลอดภัยในชีวิตและทรัพย์สินที่ตั้งอยู่ในเขตตำบลท่าดี คือ ป้อมยามตำรวจ ๑ แห่ง และมีอาสาสมัครป้องกันภัยฝ่ายพลเรือนของตำบลท่าดีจำนวน

**วัฒนธรรมประเพณี**

ราษฎรในพื้นที่ตำบลท่าดี มีประเพณีวัฒนธรรมเหมือน ๆ กับคนในภาคใต้ทั่ว ๆ ไป ที่นับถือพระพุทธศาสนา และมีประเพณีวัฒนธรรม เช่น เดือน ๓ ทำบุญให้ทานไฟ , การกวนข้าวยาโค (ข้าวมธุปายาส) เดือน ๕ อาบน้ำผู้สูงอายุ (วันขึ้นปีใหม่) เดือน ๘ วันเข้าพรรษา เดือน ๑๐ ทำบุญอุทิศให้ปู่ย่าตายาย (วันสารท) ขนมเดือนสิบ เดือน ๑๑ วันออกพรรษา, ชักพระ เดือน ๑๒ ลอยกระทง ปีใหม่ทำบุญอวยพรปีใหม่ นอกจากนั้นยังมีประเพณีวัฒนธรรมที่เป็นเอกลักษณ์ในด้านต่าง ๆ ของคนภาคใต้ เช่น การแต่งกาย ภาษา อาหาร วัฒนธรรมการแชร์งาน หรือการช่วยเหลือ ความสามัคคี และการละเล่นพื้นบ้าน เป็นต้น

ความเชื่อ ชาวบ้านมีความเชื่อที่เกี่ยวกับสิ่งศักดิ์สิทธิ์ที่อยู่ตามป่า ภูเขา บรรพบุรุษ และพระภิกษุ ซึ่งมีการประกอบพิธี กราบบูชาสิ่งเหล่านี้ตามฤดูกาล เช่น การตั้งเจ้าที่ในฤดูผลไม้สุกตามสวนผลไม้ หรือการตั้งเจ้าที่ตามสวนเมื่อขึ้นไปทำสวนหรือนอนค้างคืนตามสวน เจ้าที่ที่ชาวบ้านเคารพหรือพระในวัด เช่น พระลากวัดเสมา

ยังมีอดีตสมภาพของแต่ละวัดในตำบลหลายรูป พระพุทธรูปที่เป็นพระคู่วัดของแต่ละวัด มีชาวบ้านในหมู่บ้านแต่ละหมู่บ้านมีความเคารพและมีความเชื่อไว้สักการะบุชา เป็นที่พึ่งทางใจ ยามมีความทุกข์มีปัญหาสิ่งเหล่านี้จะช่วยแก้ไขปัญหาทางด้านจิตใจตั้งแต่ในอดีต และกลายเป็นความเชื่อที่ปฏิบัติสืบทอดกันมาจนถึงปัจจุบัน แม้ว่าในปัจจุบันคนรุ่นใหม่จะมีพฤติกรรม ความเชื่อในเรื่องเหล่านี้ลดลง ทำให้ความเชื่อเดิมลดลง จึงกลายเป็นปัญหาของสังคม ซึ่งจะต้องแก้ไขให้ครบในหลาย ๆ ด้าน และมีความสัมพันธ์กันในชุมชนและหมู่บ้านต่อไป

**๓. ข้อมูลด้านโครงสร้างพื้นฐาน**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***ข้อมูลโครงสร้างพื้นฐาน***  ***หมู่ที่ ๑ ตำบลท่าดี อำเภอลานสกา จังหวัดนครศรีธรรมราช***  ส่วนราชการ ส่วนโยธา องค์การบริหารส่วนตำบลท่าดี  ผู้สำรวจ นางสาวสุภาภรณ์ ขวัญเกลี้ยง ตำแหน่ง นายช่างโยธา  ผู้สำรวจ นายหัตถชัย ชิณเดช ตำแหน่ง ผู้ช่วยช่างโยธา  วันที่ ๓๐ เดือนพฤศจิกายน พ.ศ. ๒๕๕๕ | | | | | | | | |
| ลำดับที่ | ชื่อถนน | ผิวจราจร | | | | | รวมความยาว (เมตร) | หมายเหตุ |
| แอสฟัลท์ | คอนกรีต | หินคลุก | ดินถม | รอบุกเบิก |
| ๑ | สายไสขิง - มะม่วงทอง | - | ๑๐๓๐ | - | - | - | ๑๐๓๐ | ถนนกว้าง ๕ ม. |
| ๒ | สายไสขิง - นาการ | - | ๑๓๓๐ | - | - | - | ๑๓๓๐ | ถนนกว้าง ๕ ม. |
| ๓ | อบต.แดง – สายสุวรรณชัย | - | - | ๖๐๐ | - | - | ๖๐๐ | ถนนกว้าง ๓ ม. |
| ๔ | สายไสขิง – บ่อหูด | - | - | ๔๕๐ | - | - | ๔๕๐ | ถนนกว้าง ๓ ม. |
| ๕ | สายไสขิง-บ้านนายเลิศ | - | - | ๒๖๕ | - | - | ๒๖๕ | ถนนกว้าง ๔ ม. |
| ๖ | สายหัวหิน-เหล็กไฟ | - | ๒๔๐ | - | - | - | ๒๔๐ | ถนนกว้าง ๓-๔ ม. |
| ๗ | สายนวลนิ่ม – ยายมุ้ย | - | - | ๓๓๕ | - | - | ๓๓๕ | ถนนกว้าง ๓ ม. |
| ๘ | สายล่างวัดปะ | - | - | ๔๓๐ | - | - | ๔๓๐ | ถนนกว้าง ๔-๕ ม. |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  | **รวมความยาวทั้งหมด** |  | **๒๖๐๐** | **๒๐๘๐** |  |  | **๔๖๘๐** |  |

ผู้ตรวจสอบ นายธีระยุทธ คงสงค์

หัวหน้าส่วนโยธา

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***ข้อมูลโครงสร้างพื้นฐาน***  ***หมู่ที่ ๒ ตำบลท่าดี อำเภอลานสกา จังหวัดนครศรีธรรมราช***  ส่วนราชการ ส่วนโยธา องค์การบริหารส่วนตำบลท่าดี  ผู้สำรวจ นางสาวสุภาภรณ์ ขวัญเกลี้ยง ตำแหน่ง นายช่างโยธา  ผู้สำรวจ นายหัตถชัย ชิณเดช ตำแหน่ง ผู้ช่วยช่างโยธา  วันที่ ๓๐ เดือนพฤศจิกายน พ.ศ. ๒๕๕๕ | | | | | | | | |
| ลำดับที่ | ชื่อถนน | ผิวจราจร | | | | | รวมความยาว (เมตร) | หมายเหตุ |
| แอสฟัลท์ | คอนกรีต | หินคลุก | ดินถม | รอบุกเบิก |
| ๑ | สายศาลาสังกะสี-ดินดอน | ๗๕๐ | - | - | - | - | ๗๕๐ | ถนนกว้าง ๕ ม. |
| ๒ | สายวัดวอ – โคจร | - | ๑๔๓๙ | - | - | - | ๑๔๓๙ | ถนนกว้าง ๕ ม. |
| ๓ | สายวัดวอ-ปากปริก | - | ๓๒๐ | - | - | - | ๓๒๐ | ถนนกว้าง ๕ ม. |
| ๔ | สายวัดปะ-นาราม | - | ๑๑๐๐ | - | - | - | ๑๑๐๐ | ถนนกว้าง ๕ ม. |
| ๕ | สายโรงเรียนวัดปะ | - | ๗๓๐ | - | - | - | ๗๓๐ | ถนนกว้าง ๕ ม. |
| ๖ | สายศาลาสังกะสีนอก-ศาลาสังกะสีใน | ๑๐๐๐ | - | - | - | - | ๑๐๐๐ | ถนนกว้าง ๕ ม. |
| ๗ | สายบ้านนายแพะ | - | - | ๖๐๐ | - | - | ๖๐๐ | ถนนกว้าง ๓ ม. |
| ๘ | สายบ้านนายวิโรจน์- เกาะตานาค | - | ๒๕๐ | ๓๘๐ | - | - | ๖๓๐ | ถนนกว้าง ๔-๕ ม. |
| ๙ | สายอิศรา | - | - | ๑๓๐ | - | - | ๑๓๐ | ถนนกว้าง ๓ ม. |
| ๑๐ | สายพูลทรัพย์-วัดปะ | - | - | ๔๔๐ | - | - | ๔๔๐ | ถนนกว้าง ๓ ม. |
| ๑๑ | สายซอยแม่ทัพ | - | - | ๑๐๐ | - | - | ๑๐๐ | ถนนกว้าง ๓ ม. |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  | **รวมความยาวทั้งหมด** | **๑๗๕๐** | **๓๗๓๙** | **๑๗๕๐** |  |  | **๗๒๓๙** |  |

ผู้ตรวจสอบ นายธีระยุทธ คงสงค์

หัวหน้าส่วนโยธา

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***ข้อมูลโครงสร้างพื้นฐาน***  ***หมู่ที่ ๓ ตำบลท่าดี อำเภอลานสกา จังหวัดนครศรีธรรมราช***  ส่วนราชการ ส่วนโยธา องค์การบริหารส่วนตำบลท่าดี  ผู้สำรวจ นางสาวสุภาภรณ์ ขวัญเกลี้ยง ตำแหน่ง นายช่างโยธา  ผู้สำรวจ นายหัตถชัย ชิณเดช ตำแหน่ง ผู้ช่วยช่างโยธา  วันที่ ๓๐ เดือนพฤศจิกายน พ.ศ. ๒๕๕๕ | | | | | | | | |
| ลำดับที่ | ชื่อถนน | ผิวจราจร | | | | | รวมความยาว (เมตร) | หมายเหตุ |
| แอสฟัลท์ | คอนกรีต | หินคลุก | ดินถม | รอบุกเบิก |
| ๑ | สายดินดอน-ป่าตอ | ๒๘๐๐ | - | - | - | - | ๒๘๐๐ | ถนนกว้าง ๕ ม. |
| ๒ | สายโรงเรียนวัดดินดอน | - | ๒๕๐ | - | - | - | ๒๕๐ | ถนนกว้าง ๕ ม. |
| ๓ | สายหลังวัดดินดอน | - | ๗๕ | - | - | - | ๗๕ | ถนนกว้าง ๕ ม. |
| ๔ | สายดินดอน - ปากบาง | - | ๙๐๐ | - | - | - | ๙๐๐ | ถนนกว้าง ๕ ม. |
| ๕ | สายตาอ้าย - ยายจันทร์ | - | ๔๗๒ | - | - | - | ๔๗๒ | ถนนกว้าง ๕ ม. |
| ๖ | สายพรุกำ - หินก้อน | - | ๘๖๔ | - | - | - | ๘๖๔ | ถนนกว้าง ๕ ม. |
| ๗ | สายสำโรง | - | ๔๒๘ | ๒๔๐ | - | - | ๖๖๘ | ถนนกว้าง ๔ ม. |
| ๘ | สายพรุกำ - ดินดอน | - | ๓๐๐ | - | - | - | ๓๐๐ | ถนนกว้าง ๓ ม. |
| ๙ | สายหูหนานล่าง | - | ๕๐๐ | - | - | - | ๕๐๐ | ถนนกว้าง ๓ ม. |
| ๑๐ | สายเขาไคร | - | ๕๖๐ | - | - | - | ๕๖๐ | ถนนกว้าง ๓-๓.๕ ม. |
| ๑๑ | สายพญาแร้ง | - | ๒๐๐ | - | - | - | ๒๐๐ | ถนนกว้าง ๓ ม. |
| ๑๒ | สายหัวตลิ่ง | - | ๓๐๐ | - | - | - | ๓๐๐ | ถนนกว้าง ๓ ม. |
| ๑๓ | สายวังยาง | - | - | ๔๗๐ | - | - | ๔๗๐ | ถนนกว้าง ๓-๓.๕ ม. |
| ๑๔ | สายดาหลา | - | - | ๗๐๐ | - | - | ๗๐๐ | ถนนกว้าง ๓ ม. |
|  | **รวมความยาวทั้งหมด** | **๒๘๐๐** | **๔๗๔๙** | **๑๕๑๐** |  |  | **๙๐๕๙** |  |

ผู้ตรวจสอบ นายธีระยุทธ คงสงค์

หัวหน้าส่วนโยธา

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***ข้อมูลโครงสร้างพื้นฐาน***  ***หมู่ที่ ๔ ตำบลท่าดี อำเภอลานสกา จังหวัดนครศรีธรรมราช***  ส่วนราชการ ส่วนโยธา องค์การบริหารส่วนตำบลท่าดี  ผู้สำรวจ นางสาวสุภาภรณ์ ขวัญเกลี้ยง ตำแหน่ง นายช่างโยธา  ผู้สำรวจ นายหัตถชัย ชิณเดช ตำแหน่ง ผู้ช่วยช่างโยธา  วันที่ ๓๐ เดือนพฤศจิกายน พ.ศ. ๒๕๕๕ | | | | | | | | |
| ลำดับที่ | ชื่อถนน | ผิวจราจร | | | | | รวมความยาว (เมตร) | หมายเหตุ |
| แอสฟัลท์ | คอนกรีต | หินคลุก | ดินถม | รอบุกเบิก |
| ๑ | สายศาลาสังกะสี-กำแพงเซา | ๑๘๖๕ | - | - | - | - | ๑๘๖๕ | ถนนกว้าง ๕ ม. |
| ๒ | สายมะม่วงทอง | - | ๑๓๙๐ | - | - | - | ๑๓๙๐ | ถนนกว้าง ๕ ม. |
| ๓ | สายนาหวาย-กำแพงเซา | - | ๑๑๐๐ | - | - | - | ๑๑๐๐ | ถนนกว้าง ๕ ม. |
| ๔ | สายนาพร้าว | - | ๖๐๐ | - | - | - | ๖๐๐ | ถนนกว้าง ๕ ม. |
| ๕ | สายหนองยาว | - | ๒๐๐ | ๑๖๕๕ | - | - | ๑๘๕๕ | ถนนกว้าง ๕ ม. |
| ๖ | สายต้นอินทนิล | - | - | ๘๘๐ | - | - | ๘๘๐ | ถนนกว้าง ๕ ม. |
| ๗ | สายนายถาวร | - | - | ๔๗๙ | - | ๓๘๗ | ๘๖๖ | ถนนกว้าง ๓ ม. |
| ๘ | สายนายเจริญ | - | - | ๓๒๒ | - | - | ๓๒๒ | ถนนกว้าง ๔-๕ ม. |
| ๙ | สายนายคึกฤทธิ์ | - | - | ๔๓๐ | - | - | ๔๓๐ | ถนนกว้าง ๔ ม. |
| ๑๐ | สายนาหวาย - ในหยวด | - | - | ๗๓๕ | - | - | ๗๓๕ | ถนนกว้าง ๕ ม. |
| ๑๑ | สายประปา - นายสุธรรม | - | - | ๑๐๕๐ | - | - | ๑๐๕๐ | ถนนกว้าง ๔ ม. |
| ๑๒ | สายเกาะตานาค-ศาลาสังกะสี | - | - | ๑๘๐๐ | - | - | ๑๘๐๐ | ถนนกว้าง ๕ ม. |
| ๑๓ | สายประปา – หนองไหล | - | - | ๔๐๐ | - | - | ๔๐๐ | ถนนกว้าง ๓-๓.๕ ม. |
| ๑๔ | สายหัวสะพาน - นายวิชิต | - | - | ๑๐๐๐ | - | - | ๑๐๐๐ | ถนนกว้าง ๓ ม. |
| ๑๕ | สายประปา - นายฮวด | - | - | ๔๐๐ | - | - | ๔๐๐ | ถนนกว้าง ๓-๓.๕ ม. |
| ๑๖ | สายหน้าเขื่อน | - | - | ๗๓๐ | - | - | ๗๓๐ | ถนนกว้าง ๓ ม. |
| ๑๗ | สายทุ่งควน-รวงทอง | - | - | ๓๖๕ | - | - | ๓๖๕ | ถนนกว้าง ๔ ม. |
| ๑๘ | สายพังแตระ | - | - | ๑๐๔๔ | - | - | ๑๐๔๔ | ถนนกว้าง ๔-๕ ม. |
|  |  |  |  |  |  |  |  |  |
|  | **รวมความยาวทั้งหมด** | **๑๘๖๕** | **๓๒๙๐** | **๑๑๒๙๐** |  | **๓๘๗** | **๑๖๘๓๒** |  |

ผู้ตรวจสอบ นายธีระยุทธ คงสงค์

หัวหน้าส่วนโยธา

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***ข้อมูลโครงสร้างพื้นฐาน***  ***หมู่ที่ ๕ ตำบลท่าดี อำเภอลานสกา จังหวัดนครศรีธรรมราช***  ส่วนราชการ ส่วนโยธา องค์การบริหารส่วนตำบลท่าดี  ผู้สำรวจ นางสาวสุภาภรณ์ ขวัญเกลี้ยง ตำแหน่ง นายช่างโยธา  ผู้สำรวจ นายหัตถชัย ชิณเดช ตำแหน่ง ผู้ช่วยช่างโยธา  วันที่ ๓๐ เดือนพฤศจิกายน พ.ศ. ๒๕๕๕ | | | | | | | | |
| ลำดับที่ | ชื่อถนน | ผิวจราจร | | | | | รวมความยาว (เมตร) | หมายเหตุ |
| แอสฟัลท์ | คอนกรีต | หินคลุก | ดินถม | รอบุกเบิก |
| ๑ | สายศาลาสังกะสีใน-อบต. | - | ๕๗๖ | - | - | - | ๕๗๖ | ถนนกว้าง ๕ ม. |
| ๒ | สายวัดจันทร์-วัดมะขาม | - | ๙๐๐ | - | - | - | ๙๐๐ | ถนนกว้าง ๕ ม. |
| ๓ | สายเสมา ๑ | - | ๓๕๐ | - | - | - | ๓๕๐ | ถนนกว้าง ๕ ม. |
| ๔ | สายเสมา ๒ | - | ๑๒๐ | - | - | - | ๑๒๐ | ถนนกว้าง ๕ ม. |
| ๕ | สายพังแตระ | - | ๖๐๕ | - | - | - | ๖๐๕ | ถนนกว้าง ๕ ม. |
| ๖ | สายรวงทอง - ทุ่งควน | - | ๒๕๐ | ๕๓๐ | - | - | ๗๘๐ | ถนนกว้าง ๔ ม. |
| ๗ | สายดอนขาม | - | - | ๗๘๐ | - | ๘๓๐ | ๑๖๑๐ | ถนนกว้าง ๓ ม. |
| ๘ | สายหน้าอนามัย - นายฉลวย | - | - | ๓๕๐ | - | - | ๓๕๐ | ถนนกว้าง ๔ ม. |
| ๙ | สายวัดมะขาม-ห้วยจังหด | - | - | ๖๓๔ | - | - | ๖๓๔ | ถนนกว้าง ๓-๔ ม. |
| ๑๐ | สายนางนิสา-มะม่วงงาม | - | - | ๗๔๐ | - | - | ๗๔๐ | ถนนกว้าง ๕ ม. |
| ๑๑ | สายบ้านนางนิล | - | - | ๗๐ | - | - | ๗๐ | ถนนกว้าง ๓ ม. |
| ๑๒ | สายบ้านนายแก้ว | - | - | ๓๕๐ | - | - | ๓๕๐ | ถนนกว้าง ๓ ม. |
| ๑๓ | สายพังแตระริมหยวด | - | - | - | ๗๒๐ | - | ๗๒๐ | ถนนกว้าง ๕ ม. |
| ๑๔ | สายอนามัย – อบต. | - | - | ๒๕๐ | - | - | ๒๕๐ | ถนนกว้าง ๓ ม. |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  | **รวมความยาวทั้งหมด** |  | **๒๘๐๑** | **๓๗๐๔** | **๗๒๐** | **๘๓๐** | **๘๐๕๕** |  |

ผู้ตรวจสอบ นายธีระยุทธ คงสงค์

หัวหน้าส่วนโยธา

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***ข้อมูลโครงสร้างพื้นฐาน***  ***หมู่ที่ ๖ ตำบลท่าดี อำเภอลานสกา จังหวัดนครศรีธรรมราช***  ส่วนราชการ ส่วนโยธา องค์การบริหารส่วนตำบลท่าดี  ผู้สำรวจ นางสาวสุภาภรณ์ ขวัญเกลี้ยง ตำแหน่ง นายช่างโยธา  ผู้สำรวจ นายหัตถชัย ชิณเดช ตำแหน่ง ผู้ช่วยช่างโยธา  วันที่ ๓๐ เดือนพฤศจิกายน พ.ศ. ๒๕๕๕ | | | | | | | | |
| ลำดับที่ | ชื่อถนน | ผิวจราจร | | | | | รวมความยาว (เมตร) | หมายเหตุ |
| แอสฟัลท์ | คอนกรีต | หินคลุก | ดินถม | รอบุกเบิก |
| ๑ | สายโคจร | ๓๐๐๐ | - | - | - | - | ๓๐๐๐ | ถนนกว้าง ๕ ม. |
| ๒ | สายเสมา ๑ | - | ๕๙๕ | - | - | - | ๕๙๕ | ถนนกว้าง ๕ ม. |
| ๓ | สายเสมา ๒ | - | ๒๓๕ | - | - | - | ๒๓๕ | ถนนกว้าง ๕ ม. |
| ๔ | สายศาลาขี้เหล็ก-วัดเสมา | - | ๑๒๔๐ | - | - | - | ๑๒๔๐ | ถนนกว้าง ๕ ม. |
| ๕ | สายศาลาอเนกประสงค์ | - | ๓๐๐ | - | - | - | ๓๐๐ | ถนนกว้าง ๕ ม. |
| ๖ | สายเทวดา | - | ๘๗๕ | ๖๙๐ | - | - | ๑๕๖๕ | ถนนกว้าง ๕ ม. |
| ๗ | สายบ้านจัดสรร | - | ๑๘๒ | - | - | - | ๑๘๒ | ถนนกว้าง ๕ ม. |
| ๘ | สายบินหลา | - | - | ๑๓๘ | - | - | ๑๓๘ | ถนนกว้าง ๓ ม. |
| ๙ | สายนาทองเกตุ-ห้วยจังหด | - | - | ๑๐๐ | - | - | ๑๐๐ | ถนนกว้าง ๓ ม. |
| ๑๐ | สายทางกรวด | - | ๑๑๒๐ | ๔๘๕ | - | - | ๑๖๐๕ | ถนนกว้าง ๔ ม. |
| ๑๑ | สาย ม.๖-กำโลน | - | ๖๐ | - | - | - | ๖๐ | ถนนกว้าง ๔ ม. |
| ๑๒ | สายห้วยครกเบือ | - | - | ๖๕๐ | - | - | ๖๕๐ | ถนนกว้าง ๕ ม. |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  | **รวมความยาวทั้งหมด** | **๓๐๐๐** | **๔๖๐๗** | **๒๐๖๓** |  |  | **๙๖๗๐** |  |

ผู้ตรวจสอบ นายธีระยุทธ คงสงค์

หัวหน้าส่วนโยธา

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***ข้อมูลโครงสร้างพื้นฐาน***  ***หมู่ที่ ๗ ตำบลท่าดี อำเภอลานสกา จังหวัดนครศรีธรรมราช***  ส่วนราชการ ส่วนโยธา องค์การบริหารส่วนตำบลท่าดี  ผู้สำรวจ นางสาวสุภาภรณ์ ขวัญเกลี้ยง ตำแหน่ง นายช่างโยธา  ผู้สำรวจ นายหัตถชัย ชิณเดช ตำแหน่ง ผู้ช่วยช่างโยธา  วันที่ ๓๐ เดือนพฤศจิกายน พ.ศ. ๒๕๕๕ | | | | | | | | |
| **ลำดับที่** | **ชื่อถนน** | **ผิวจราจร** | | | | | **รวมความยาว (เมตร)** | **หมายเหตุ** |
| **แอสฟัลท์** | **คอนกรีต** | **หินคลุก** | **ดินถม** | **รอบุกเบิก** |
| ๑ | สายสันยูง | ๓๐๐ | - | - | - | - | ๓๐๐ | ถนนกว้าง ๕ ม. |
| ๒ | สายสันยูง-กำแพงเซา | - | ๓๒๐ | - | - | - | ๓๒๐ | ถนนกว้าง ๕ ม. |
| ๓ | สายปากปริก - วัดวอ | - | ๖๘๐ | - | - | - | ๖๘๐ | ถนนกว้าง ๕ ม. |
| ๔ | สายควนม่วง | - | ๑๔๐ | ๙๖๐ | - | - | ๑๑๐๐ | ถนนกว้าง ๕ ม. |
| ๕ | สายสันยูง-นายแดง | - | - | ๑๐๐ | - | - | ๑๐๐ | ถนนกว้าง ๕ ม. |
| ๖ | สายสันยูง-ต่ออ้อย | - | - | ๓๐๐ | - | - | ๓๐๐ | ถนนกว้าง ๓ ม. |
| ๗ | สายซอยไข่แดง | - | ๗๐๐ | ๗๒๐ | - | - | ๑๔๒๐ | ถนนกว้าง ๔-๕ ม. |
| ๘ | สายสันยูง - ห้วยปราง | - | ๓๐๐ | ๑๑๐ | - | - | ๔๑๐ | ถนนกว้าง ๔ ม. |
| ๙ | สายยูงทอง | - | - | ๕๑๕ | - | - | ๕๑๕ | ถนนกว้าง ๕ ม. |
| ๑๐ | สายเทวดาหน้าช้าง | - | - | ๓๐๐ | - | - | ๓๐๐ | ถนนกว้าง ๕ ม. |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  | **รวมความยาวทั้งหมด** | **๓๐๐** | **๒๑๔๐** | **๓๐๐๕** |  |  | **๕๔๔๕** |  |

ผู้ตรวจสอบ นายธีระยุทธ คงสงค์

หัวหน้าส่วนโยธา

**การไฟฟ้า**

ตำบลท่าดี ราษฎรในตำบลท่าดีมีใช้บริการไฟฟ้าครบทุกครัวเรือน

**๔. ศักยภาพในตำบล**

**การปกครองส่วนท้องถิ่น และภาวะผู้นำ**

**ด้านการบริหารการปกครอง**

องค์การบริหารส่วนตำบลท่าดีเปลี่ยนฐานะจากสภาตำบล เมื่อวันที่ ๒๒ มกราคม พ.ศ. ๒๕๓๙ มีประธานบริหารคนแรก คือ นายลับ เยาวพิศ เป็นการบริหารงานแบบองค์กรปกครองส่วนท้องถิ่น (องค์การบริหารส่วนตำบลท่าดี) มีปลัดตำบลคนแรก คือ นายนิกร อนุพันธ์วงค์ และปัจจุบัน คือ ส.ต.ต.สุรินทร์ เดชรักษา

ปัจจุบันมีการเลือกตั้งนายกองค์การบริหารส่วนตำบลโดยตรงคือ นายปราถนา พจน์จำเนียร ดำรงตำแหน่งเมื่อวันที่ 15 พฤศจิกายน 2555 ประธานสภาองค์การบริหารส่วนตำบลท่าดีคนแรก คือ นายนุกิจ กองผล และประธานสภาองค์การบริหารส่วนตำบลคนปัจจุบัน คือ นายประไพ ชูช่วย ดำรงตำแหน่ง เมื่อ 22 พฤศจิกายน 2555

**ศักยภาพขององค์การบริหารส่วนตำบลท่าดี**

จำนวนบุคลากร จำนวน ๓๑ คน

* ตำแหน่งในสำนักปลัดองค์การบริหารส่วนตำบล ๑๔ คน
* ตำแหน่งในส่วนการคลัง ๗ คน
* ตำแหน่งในส่วนโยธา ๙ คน
* ตำแหน่งอื่น ๆ (ปลัดองค์การบริหารส่วนตำบล) ๑ คน

**ระดับการศึกษาของบุคลากร**

* สูงกว่าปริญญาตรี ๗ คน
* ปริญญาตรี ๑๖ คน
* มัธยมศึกษา/อาชีวศึกษา ๗ คน
* ประถมศึกษา ๑ คน

**จุดเด่นของพื้นที่ที่เอื้ออำนวยต่อการพัฒนา**

พื้นที่ของตำบลท่าดี เป็นพื้นที่อุดมสมบูรณ์ คุณภาพของดินและน้ำเหมาะสมสำหรับอาชีพเกษตรกรรม การเพาะปลูกพืชไร่ พืชสวน พืชผักต่าง ๆ โดยในหนึ่งปี จะมีผลไม้ออกผลผลิตนอกฤดูกาลมาให้ชาวสวนผลไม้ ขายได้ราคาดีเป็นจำนวนมาก และเป็นพื้นที่อยู่ใกล้ตัวจังหวัด ซึ่งมีตลาดกลางสินค้าการเกษตรขนาดใหญ่ (ตลาดหัวอิฐ) ทำให้การคมนาคมขนส่งผลผลิตเพื่อไปจำหน่ายได้อย่างสะดวก ทำให้ลดต้นทุนค่าใช้จ่ายในการขนส่งในลักษณะของอุตสากรรมแปรรูปผลผลิตทางการเกษตรรวมทั้งสนับสนุนส่งเสริมให้ประชาชนผู้ประกอบอาชีพมีความรู้ความสามารถมีความชำนาญในด้านของการพัฒนาคุณภาพในการผลิตมากยิ่งขึ้น

**บทที่ ๓**

**สรุปผลการพัฒนาท้องถิ่นในปีที่ผ่านมา**

**๑.หลักการและแนวคิดในการวางแผนพัฒนาท้องถิ่นขององค์การบริหารส่วนตำบล**

* การพัฒนาตามแนวทางนโยบายรัฐบาล แผนพัฒนาเศรษฐกิจและสังคมแห่งชาติ แผนจังหวัด แผนพัฒนาอำเภอ และนโยบายของผู้บริหาร
* การพัฒนาตามปัญหาและความต้องการของประชาชนในท้องถิ่น
* การพัฒนาตามฐานข้อมูลของทุกด้านบนพื้นฐานที่ถูกต้อง
* การพัฒนาศักยภาพของเศรษฐกิจ และรายได้ขององค์การบริหารส่วนตำบล
* การพัฒนาเปรียบเทียบของผลการพัฒนาในแผนพัฒนาที่ผ่านมา

**๒.ปัจจัยและสถานการณ์การเปลี่ยนแปลงที่มีผลต่อการพัฒนา**

จากการวิเคราะห์ปัญหาและความต้องการประชาชนในท้องถิ่น ในด้านต่าง ๆ ดังนี้

**ประเมินประสิทธิผลของแผนพัฒนาประจำปีในเชิงคุณภาพ**

การจัดทำแผนพัฒนาขององค์การบริหารส่วนตำบลท่าดี ที่ผ่านมานั้นได้ดำเนินการจัดทำแผนพัฒนาระยะ ๕ ปี และแผนพัฒนาประจำปี โดยในแต่ละส่วนของแผนพัฒนานั้นได้กำหนดไว้ ๗ ด้าน แต่ละด้านคำนึงถึงปัญหาและความต้องการของประชาชนในท้องถิ่นเป็นหลัก โดยจัดการจัดทำแผนงาน/ โครงการเกิดจากกระบวนการ การมีส่วนร่วมของประชาชน ร่วมคิด ร่วมทำ แสดงความคิดเห็นในระดับชุมชน หมู่บ้าน โดยเรียงลำดับความสำคัญก่อน-หลัง เอาไว้ จากการที่องค์การบริหารส่วนตำบลท่าดีได้ดำเนินการไปแล้ว ประจำปี ๒๕๕๔ และที่ผ่านมาปรากฏว่าการดำเนินการยังไม่สามารถแก้ไขปัญหาความต้องการของประชาชนในท้องถิ่นได้ในส่วนหนึ่ง เนื่องจากงบประมาณขององค์การบริหารส่วนตำบลมีจำกัดและปัญหาอื่น ๆ แต่ละด้านที่องค์การบริหารส่วนตำบลไม่สามารถดำเนินการได้ตามเป้าหมายที่กำหนดไว้ ดังต่อไปนี้

1. **ด้านโครงสร้างพื้นฐาน**

* การคมนาคมขนส่งไม่สะดวก ถนนไม่ครอบคลุมในทุกพื้นที่และบางส่วนชำรุด
* ระบบไฟฟ้าสาธารณะไม่ทั่วถึง
* ระบบโทรศัพท์ในบ้านเรือน และระบบโทรศัพท์สาธารณะไม่ทั่วถึง
* ปัญหาน้ำท่วมในฤดูฝน และขาดแคลนน้ำในฤดูแล้ง
* ปัญหาเรื่องระบบประปาที่ต้องซื้อน้ำจากเทศบาลลานสกา ซึ่งมีปริมาณน้ำไม่เพียงพอ

1. **ด้านเศรษฐกิจ**

* ราคาผลผลิตทางการเกษตรตกต่ำ
* ขาดแคลนเงินทุนและเกษตรกรมีหนี้สินทั้งในและนอกระบบ
* ขาดการรวมกลุ่มในเชิงการผลิตและกำหนดราคาในการขายผลผลิต
* การผลิตทางการเกษตรไม่สามารถพึ่งตนเองได้
* เกษตรกรขาดอาชีพเสริม
* ไม่มีศูนย์กลางตลาดชุมชนเพื่อซื้อขายแลกเปลี่ยน สินค้า
* ราษฎรขาดความรู้ความเข้าใจเกี่ยวกับการรักษาสภาพดิน
* ประชาชนบางส่วนว่างงาน แรงงานไร้ฝีมือ บุคคลที่จบการศึกษาในระดับสูงมักนิยมทำงานในต่างถิ่น

1. **ด้านสังคม**

* การแพร่ระบาดของยาเสพติดยังมีอยู่อย่างต่อเนื่อง
* ขาดความสามัคคีในหมู่บ้าน ชุมชน กลุ่มอาชีพองค์กร
* การเข้าร่วมในกิจกรรมของ อปท.ยังมีน้อย

1. **ด้านแหล่งน้ำ**

* น้ำที่ใช้เพื่อการเกษตรยังมีไม่เพียงพอ
* เกิดน้ำท่วมในฤดูฝน และขาดแคลนน้ำในฤดูแล้ง
* ระบบประปายังไม่ครอบคลุมทั่วถึง และไม่มีคุณภาพ
* ขาดการพัฒนาแหล่งน้ำ

1. **ด้านสาธารณสุข**

* ประชาชนขาดความรู้ความเข้ใจในด้านสาธารณสุข และการดูแลรักษาสุขภาพ
* มีการติดสารเสพติด
* ผู้ป่วยเอดส์ยังไม่ได้รับการเอาใจใส่จากทั้งครอบครัวและภาครัฐเท่าที่ควร
* ระบบการจัดเก็บและการทำลายยังไม่ได้มาตรฐาน
* ขาดความรู้และวิธีการกำจัดยุงลายที่ถูกวิธี

1. **ด้านการเมือง การบริหาร**

* ขาดการส่งเสริมความรู้ความเข้าใจทางการเมืองที่ดีตามระบอบประชาธิปไตยแก่ประชาชนในพื้นที่เท่าที่ควร
* ขาดความสามัคคีในกลุ่ม ฯ องค์กรประชาชน
* เงินงบประมาณไม่เพียงพอต่อการบริหารจัดการให้เป็นไปตามแผนงาน /โครงการ
* ชาวบ้านไม่เข้าใจเกี่ยวกับการปกครองในระบอบประชาธิปไตย
* ไม่มีระบบกระจายข่าวสารที่ดี

1. **ด้านการศึกษา ศาสนา วัฒนธรรม**

* ขาดแคลนบุคลากร อุปกรณ์ การเรียนการสอนของเด็กก่อนวันเรียนและระดับประถม
* ขาดการส่งเสริมสนับสนุน กิจกรรมทางศาสนา วัฒนธรรม และกีฬาเท่าที่ควร
* ขาดการสืบทอดประเพณี และวัฒนธรรมท้องถิ่น
* ไม่มีศูนย์เด็กเล็กในพื้นที่

**๘. ด้านทรัพยากรธรรมชาติและสิ่งแวดล้อม**

* ประชาชนขาดความร่วมมือในการอนุรักษ์ทรัพยากรธรรมชาติและสิ่งแวดล้อม
* การบังคับใช้กฎหมายไม่เข้มงวดและไม่มีประสิทธิภาพ
* ประชาชนไม่ได้ให้ความสำคัญกับการอนุรักษ์ทรัพยากรธรรมชาติ
* มีการบุรุกพื้นที่ป่าสงวน
* ขาดระบบการจัดเก็บและทำลายขยะ

**ผลการพัฒนาขององค์การบริหารส่วนตำบลที่ผ่านมา**

องค์การบริหารส่วนตำบลท่าดี ได้พัฒนาตำบลปีที่ผ่านมาในหลาย ๆ ด้าน พร้อม ๆ กัน เนื่องจากเป็นปัญหาหลากหลายที่ต้องดำเนินการแก้ไขปัญหา โดยยึดหลักของแผนพัฒนาองค์การบริหารส่วนตำบลห้าปี และแผนพัฒนาตำบลประจำปี ซึ่งสามารถนำโครงการจากแผนพัฒนา (พ.ศ. ๒๕๕๖ – ๒๕๕๙) ดังกล่าวมาปฏิบัติ แยกเป็นประเภทและประเมินประสิทธิผลได้ ดังนี้

๑.แผนงานด้านโครงสร้างพื้นฐาน ทั้งหมด ๑๘ โครงการ สามารถนำไปปฏิบัติได้ ๗ โครงการ

บรรลุตามวัตถุประสงค์การพัฒนา คิดเป็นร้อยละ ๓๘.๘๘

๒.แผนงานเศรษฐกิจ ทั้งหมด ๖ โครงการ

สามารถนำไปปฏิบัติได้ ๔ โครงการ

บรรลุตามวัตถุประสงค์การพัฒนา คิดเป็นร้อยละ ๖๖.๖๗

๓.แผนงานด้านสังคม ทั้งหมด ๑๒ โครงการ

สามารถนำไปปฏิบัติได้ ๑๑ โครงการ

บรรลุตามวัตถุประสงค์การพัฒนา คิดเป็นร้อยละ ๙๑.๖๖

๔.แผนงานด้านสาธารณสุข ทั้งหมด ๕ โครงการ สามารถนำไปปฏิบัติได้ ๔ โครงการ บรรลุตามวัตถุประสงค์การพัฒนา คิดเป็นร้อยละ ๘๐.๐๐

๕.แผนงานทรัพยากรธรรมชาติและสิ่งแวดล้อม ทั้งหมด ๖ โครงการ สามารถนำไปปฏิบัติได้ ๕ โครงการ บรรลุตามวัตถุประสงค์การพัฒนา คิดเป็นร้อยละ ๘๓.๓๓

๖.แผนงานด้านการเมืองการบริหาร ทั้งหมด ๑๒ โครงการ สามารถนำไปปฏิบัติได้ ๑๐ โครงการ บรรลุตามวัตถุประสงค์การพัฒนา คิดเป็นร้อยละ ๘๓.๓๓

๗..แผนงานด้านการท่องเที่ยวและกีฬา ทั้งหมด ๗ โครงการ สามารถนำไปปฏิบัติได้ ๑ โครงการ บรรลุตามวัตถุประสงค์การพัฒนา คิดเป็นร้อยละ ๑๔.๒๘

**บทที่ ๔**

**ยุทธศาสตร์และแนวทางการพัฒนาในช่วงสามปี**

**๑.วิสัยทัศน์การพัฒนา องค์การบริหารส่วนตำบลท่าดี**

เศรษฐกิจดี ธรรมชาติดี ชุมชนเข้มแข็ง พร้อมยึดปรัชญาเศรษฐกิจพอเพียง

**๒.ยุทธศาสตร์และแนวทางการพัฒนาท้องถิ่น**

**๑. แผนพัฒนาเศรษฐกิจและสังคมแห่งชาติ ฉบับที่ ๑๑ (พ.ศ.๒๕๕๕-๒๕๕๙)**

เนื้อหาสาระหลักๆ ของแผนฯ ฉบับที่ ๑๑ ได้ประมวลไว้ใน วิสัยทัศน์ ๓ พันธกิจ ๓ วัตถุประสงค์ ๔ เป้าหมายหลัก และ ๗ ยุทธศาสตร์ ตามการศึกษาจากบริบทตลอดจนจุดแข็ง จุดอ่อนโอกาสและภัยคุกคามของประเทศไทย ดังนี้คือ :- ***วิสัยทัศน์ "ประเทศมีความมั่นคงเป็นธรรม และมีภูมิคุ้มกันต่อการเปลี่ยนแปลง"***

**๒. พันธกิจ**

การพัฒนาฐานการผลิตและบริการ การสร้างความเป็นธรรมและ ลดความเหลื่อมล้ำทางเศรษฐกิจ สังคม และสร้างภูมิคุ้มกันจากวิกฤตการณ์  
 **๓ วัตถุประสงค์**

เพื่อให้ทรัพยากรและสิ่งแวดล้อมอุดมสมบูรณ์อย่างยั่งยืน คนไทยอยู่ร่วมกันอย่างสันติสุข และพร้อมเชิญกับการเปลี่ยนแปลงได้อย่างเป็นสุข  
 **๔ เป้าหมายหลัก**

ได้แก่ เศรษฐกิจมีความเข้มแข็งสมดุล ความสามารถในการแข่งขันสูงขึ้น มีหลักประกันสังคมที่ทั่วถึง และสังคมไทยมีความสุขอย่างมีธรรมาภิบาล  
 **๕. ยุทธศาสตร์**

ได้แก่ การสร้างฐานการผลิตให้เข้มแข็ง สมดุล อย่างสร้างสรรค์ การสร้างสภาพแวดล้อมที่เอื้ออำนวยต่อการผลิต การค้า การลงทุน การพัฒนาคุณภาพคน ทั้งความรู้คู่คุณธรรม สังคม มั่นคงเป็นธรรม มีพลังและเอื้ออาทร เน้นการผลิตและบริโภคที่เป็นมิตรกับสิ่งแวดล้อม มีความมั่นคงของพลังงานและอาหาร และเพิ่มขีดความสามารถในการแข่งขันของประเทศ

**นโยบายรัฐบาล**

**นโยบายของรัฐบาลชุดนายกรัฐมนตรียิ่งลักษณ์ ชินวัตร**

มีจุดมุ่งหมาย **๓ ประการ** ประกอบด้วย

๑.นำประเทศไทยไปสู่โครงสร้างเศรษฐกิจที่สมดุลมีความเข้มแข็งของเศรษฐกิจภายในประเทศมากขึ้น

๒.นำประเทศไทยสู่สังคมที่มีความปรองดองสมานฉันท์ และ

๓.นำประเทศไทยไปสู่การเป็นประชาคมอาเซียนในปี ๒๕๕๘ อย่างสมบูรณ์

โดยกำหนดนโยบายเป็น ๒ ระยะ คือ ระยะเร่งด่วนที่จะเริ่มดำเนินการในปีแรก และระยะการบริหารราชการ ๔ ปี

**๑.นโยบายเร่งด่วนที่จะเริ่มดำเนินการในปีแรก คือ**

๑) **สร้างความปรองดองสมานฉันท์ เยียวยาและฟื้นฟูทุกฝ่าย** เช่น ประชาชน เจ้าหน้าที่รัฐ และผู้ประกอบการภาคเอกชนที่ได้รับผลกระทบจากเหตุรุนแรงตั้งแต่ช่วงปลายการใช้รัฐธรรมนูญ ๒๕๔๐ สนับสนุนให้คณะกรรมการอิสระตรวจสอบและค้นหาความจริงเพื่อการปรองดองแห่งชาติ (คอป.) ดำเนินการอย่างเป็นอิสระ

   ๒) กำหนดให้การแก้ไขและป้องกันปัญหายาเสพติดเป็น “วาระแห่งชาติ”   
   ๓) ป้องกันและปราบปรามการทุจริตและประพฤติมิชอบในภาครัฐอย่างจริงจัง   
   ๔) ส่งเสริมการบริหารจัดการน้ำอย่างบูรณาการและเร่งรัดขยายเขตพื้นที่ชลประทาน   
   ๕) เร่งนำสันติสุขและความปลอดภัยกลับมาสู่พื้นที่จังหวัดชายแดนภาคใต้ โดยน้อมนำกระแสพระราชดำรัส “เข้าใจ เข้าถึง พัฒนา” เป็นหลักปฏิบัติ   
   ๖) เร่งฟื้นฟูความสัมพันธ์และพัฒนาความร่วมมือกับประเทศเพื่อนบ้านและนานาประเทศ   
  ๗) แก้ไขความเดือดร้อนของประชาชนและผู้ประกอบการเนื่องจากภาวะเงินเฟ้อและราคาน้ำมันเชื้อเพลิง โดยชะลอการเก็บเงินเข้ากองทุนน้ำมันเชื้อเพลิงชั่วคราวเพื่อให้ราคาน้ำมันเชื้อเพลิงลดลงทันที ปรับโครงสร้างราคาพลังงาน จัดให้มีบัตรเครดิตพลังงานสำหรับผู้ประกอบอาชีพรถรับจ้างขนส่งผู้โดยสารสาธารณะ ดูแลราคาสินค้าและการมีรายได้ ป้องกันและแก้ไขการผูกขาดทั้งทางตรงและทางอ้อม   
  ๘) ยกระดับคุณภาพชีวิตของประชาชน โดยเพิ่มกำลังซื้อภายในประเทศ พักหนี้ครัวเรือนของเกษตรกรรายย่อย และผู้มีรายได้น้อยที่มีหนี้ต่ำกว่า ๕๐๐,๐๐๐ บาท อย่างน้อย ๓ ปี และปรับโครงสร้างหนี้สำหรับผู้ที่มีหนี้เกิน ๕๐๐,๐๐๐ บาท ทำให้แรงงานมีรายได้เป็นวันละไม่น้อยกว่า ๓๐๐ บาท ผู้จบปริญญาตรีมีรายได้เดือนละไม่น้อยกว่า ๑๕,๐๐๐ บาท จ่ายเบี้ยสูงอายุแบบขั้นบันได อายุ ๖๐-๖๙ ปี ๖๐๐ บาท, อายุ ๗๐-๗๙ ปี ๗๐๐ บาท, อายุ ๘๐-๘๙ ปี ๘๐๐ บาท และอายุ ๙๐ ปีขึ้นไป ได้รับ ๑,๐๐๐ บาท ลดภาษีบ้านหลังแรกและรถยนต์คันแรก   
  ๙) ลดภาษีเงินได้นิติบุคคล เหลือร้อยละ ๒๓ ในปี ๒๕๕๕ และเหลือร้อยละ ๒๐ ในปี ๒๕๕๖   
  ๑๐) ส่งเสริมให้ประชาชนเข้าถึงแหล่งเงินทุน โดยเพิ่มเงินทุนกองทุนหมู่บ้านและชุมชนเมืองอีกแห่งละ ๑ ล้านบาท จัดตั้งกองทุนพัฒนาบทบาทสตรี วงเงินเฉลี่ยจังหวัดละ ๑๐๐ ล้านบาท จัดตั้งกองทุนตั้งตัวได้วงเงิน ๑,๐๐๐ ล้านบาท ต่อสถาบันอุดมศึกษาที่ร่วมโครงการ จัดสรรงบประมาณเข้ากองทุนเอสเอ็มแอล ๓๐๐,๐๐๐ ๔๐๐,๐๐๐ และ ๕๐๐,๐๐๐ บาทตามขนาดหมู่บ้าน   
  ๑๑) ยกระดับราคาสินค้าเกษตรและให้เกษตรกรเข้าถึงแหล่งเงินทุน เริ่มจากการรับจำนำข้าวเปลือกเจ้าและข้าวเปลือกหอมมะลิ เกวียนละ ๑๕,๐๐๐ บาท และ ๒๐,๐๐๐ บาท จัดทำทะเบียนครัวเรือนเกษตรกรและการออกบัตรเครดิตสำหรับเกษตรกร   
   ๑๒) เร่งเพิ่มรายได้จากการท่องเที่ยวทั้งในและนอกประเทศ โดยประกาศให้ปี ๒๕๕๔-๒๕๕๕ เป็นปี “มหัศจรรย์ไทยแลนด์” และประชาสัมพันธ์เชิญชวนนักท่องเที่ยวต่างชาติเข้าร่วมเฉลิมฉลองในพระราชพิธีมหามงคลที่จะมีขึ้นในช่วงปี พ.ศ. ๒๕๕๔-๒๕๕๕  
  ๑๓) สนับสนุนการพัฒนางานศิลปหัตถกรรมและผลิตภัณฑ์ชุมชน   
  ๑๔) พัฒนาระบบประกันสุขภาพ เพิ่มประสิทธิภาพระบบ ๓๐ บาทรักษาทุกโรค ให้ทุกคนได้รับบริการอย่างมีคุณภาพ สะดวก รวดเร็วและเป็นธรรม   
  ๑๕) จัดหาเครื่องคอมพิวเตอร์แท็บเล็ตให้แก่โรงเรียน เริ่มในโรงเรียนนำร่องแก่นักเรียน ป. ๑ ปีการศึกษา ๒๕๕๕ และ   
  ๑๖) เร่งรัดและผลักดันการปฏิรูปการเมืองที่ประชาชนมีส่วนร่วม โดยมีสภาร่างรัฐธรรมนูญ (ส.ส.ร.) ที่เป็นอิสระยกร่างรัฐธรรมนูญฉบับใหม่ โดยให้ประธานเห็นชอบผ่านการออกเสียงประชามติ

**ส่วนนโยบายที่จะดำเนินการภายในช่วงระยะ ๔ ปี จะดำเนินนโยบายหลักจากข้อ ๒-๘ ดังนี้**   
  **๒. นโยบายความมั่นคงแห่งรัฐ** ที่สำคัญคือ เทิดทูนและพิทักษ์รักษาไว้ซึ่งสถาบันพระมหากษัตริย์ ดำรงไว้ซึ่งพระบรมเดชานุภาพแห่งองค์พระมหากษัตริย์ น้อมนำพระราชดำริทั้งปวงไว้เหนือ     เกล้าเหนือกระหม่อม พร้อมทั้งอัญเชิญไปปฏิบัติให้เป็นรูปธรรม   
  **๓. นโยบายเศรษฐกิจ กระจายรายได้ที่เป็นธรรม** ปรับโครงสร้างภาษีอากรทั้งระบบ มีนโยบายสร้างรายได้จากการส่งเสริมการท่องเที่ยว เพิ่มขึ้น ๒ เท่าตัวในเวลา ๕ ปี ผลักดันไทยเป็นศูนย์กลางการผลิตและการค้าอาหาร มีนโยบายปรับโครงสร้างเศรษฐกิจ ส่วนนโยบายโครงสร้างพื้นฐาน จะพัฒนาระบบขนส่ง ประปา ไฟฟ้าให้กระจายไปสู่ภูมิภาคอย่างทั่วถึง เพียงพอ ขยายการให้บริการน้ำสะอาดให้ครอบคลุมทุกพื้นที่ พัฒนาระบบรถ     ไฟทางคู่เชื่อมชานเมือง+หัวเมืองหลัก พัฒนารถไฟความเร็วสูงกรุงเทพฯเชียงใหม่ กรุงเทพฯ-นครราชสีมา กรุงเทพฯ-หัวหิน และเส้นทางเชื่อมต่อกับเพื่อนบ้าน ศึกษาและพัฒนาขยายทางรถไฟสายแอร์พอร์ต เรล ลิงก์ ต่อจากท่าอากาศยานสุวรรณภูมิไปยังชลบุรีและพัฒนา เร่งรัดโครงสร้างรถไฟฟ้า ๑๐ สายทางในกทม.และปริมณฑล ให้เริ่มก่อสร้างได้ครบใน ๔ ปี ค่าบริการ ๒๐ บาทตลอดสาย   
  **๔. นโยบายด้านสังคมและคุณภาพชีวิต กระจายโอกาสทางการศึกษาให้เข้าถึงทุกกลุ่ม** จัดโครงการเงินกู้เพื่อการศึกษาที่ผูกพันกับรายได้ในอนาคต ส่งเสริมให้แรงงานเข้าถึงข้อมูลข่าวสารตำแหน่งว่างงานโดยสะดวก เพิ่มประสิทธิภาพประกันสังคม พัฒนาคุณภาพชีวิตตั้งแต่ช่วงตั้งครรภ์ จนถึงวัยชรา และผู้พิการ สร้างหลักประกันความมั่นคงในศักดิ์ศรีความเป็นมนุษย์ ด้วยการขจัดการเลือกปฏิบัติและการละเมิดสิทธิมนุษยชนทุกรูปแบบ   
   **๕. นโยบายที่ดิน ทรัพยากรธรรมชาติและสิ่งแวดล้อม อนุรักษ์และฟื้นฟูทรัพยากรป่าไม้และสัตว์ ทรัพยากรทางทะเล** สร้างความเป็นธรรมและลดความเหลื่อมล้ำในการใช้ทรัพยากรธรรมชาติ   
  **๖. นโยบายวิทยาศาสตร์ เทคโนโลยี การวิจัยและนวัตกรรม** เร่งสร้างนักวิทยาศาสตร์ นักวิจัย และครูวิทยาศาสตร์ให้เพียงพอ ส่งเสริมสนับสนุนการวิจัยและพัฒนา ส่งเสริมความร่วมมือกับประเทศมุสลิม และองค์กรอิสลามระหว่างประเทศ  
   ๗**. นโยบายการต่างประเทศ และเศรษฐกิจระหว่างประเทศ** เร่งส่งเสริมและพัฒนาความสัมพันธ์กับเพื่อนบ้าน ส่งเสริมผลประโยชน์ของชาติในองค์กรระหว่างประเทศ   
   **๘. นโยบายการบริหารกิจการบ้านเมืองที่ดี พัฒนาระบบราชการ สร้างเสริมมาตรฐานด้านคุณธรรม จริยธรรม และธรรมาภิบาล รวมถึงปฏิรูประบบกฎหมายและพัฒนากระบวนการยุติธรรม ให้ทันสมัย** สอดคล้องหลักการประชาธิปไตย เร่งรัดจัดตั้งองค์กรเพื่อการปฏิรูปกระบวนการยุติรรมที่ดำเนินการโดยอิสระ และปรับปรุงระบบการช่วยเหลือประชาชนให้เข้าถึงความเป็นธรรมโดยง่าย ส่งเสริมให้ประชาชนมีโอกาสได้รับรู้ข่าวสารจากทางราชการ สื่อสารมวลชนและสื่อสาธารณะ

**๓. ยุทธศาสตร์การพัฒนากลุ่มจังหวัดภาคใต้ฝั่งอ่าวไทย (สุราษฎร์ธานี,นครศรีธรรมราช,ชุมพรและพัทลุง)**

**วิสัยทัศน์ของกลุ่มจังหวัด  (Vision) Green  Gold,  Green  Tourism**

          เป็นศูนย์กลางการผลิต  การตลาด  ภาคเกษตร  มุ่งสู่สากล  เป็นเอกแห่งการท่องเที่ยวเชิงอนุรักษ์  และวัฒนธรรม  พร้อมการจัดการทรัพยากรธรรมชาติที่ยั่งยืน

**ประเด็นยุทธศาสตร์ที่ ๑** การพัฒนาให้เป็นศูนย์กลางการผลิต การตลาด การเกษตร และ OTOP

**เป้าประสงค์**                      เพิ่มมูลค่าผลผลิตทางการเกษตรและรายได้เกษตรกร/OTOP

**ตัวชี้วัด                       -** รายได้ภาคเกษตรเพิ่มขึ้น ๒๔%

                                       -  ร้อยละที่เพิ่มขึ้นของรายได้จาก OTOP ๒๐%

**ประเด็นยุทธศาสตร์ที่ ๒** การพัฒนาการท่องเที่ยวเชิงอนุรักษ์และวัฒนธรรมควบคู่ไปกับการจัดการ

ทรัพยากรธรรมชาติที่ยั่งยืน

**เป้าประสงค์**                ธุรกิจการท่องเที่ยว บริการ และการค้า เป็นตัวขับเคลื่อนเศรษฐกิจสร้างงาน สร้างรายได้ และกระจายรายได้สู่ชุมชนโดยมีการแข่งขันอย่างเป็นธรรมและการจัดการอย่างยั่งยืน

**ตัวชี้วัด                       -** รายได้ภาคการท่องเที่ยวเพิ่มขึ้น ๒๑%

**ประเด็นยุทธศาสตร์ที่ ๓** การพัฒนาคนและสังคมให้มีคุณภาพ

**เป้าประสงค์**                    -  ประชาชนมีความรู้ มีคุณธรรม จริยธรรมมีการอนุรักษ์ฟื้นฟูประเพณี

วัฒนธรรม ภูมิปัญญาให้เกิดประโยชน์อย่างยั่งยืน

-  ประชาชนมีสุขภาพดี ทั้งร่างกายและจิตใจ ดำรงชีวิตในสังคมได้อย่าง

ปกติสุข

                                   -  ประชาชนมีความปลอดภัยในชีวิตและทรัพย์สิน ปลอดจากอบายมุข

และยาเสพติด

**ตัวชี้วัด                     -** ร้อยละของแรงงานในระบบได้รับการส่งเสริมความรู้ ความเข้าใจ ใน

สิทธิประโยชน์ตามกฎหมายแรงงาน ๑๐๐%

**ประเด็นยุทธศาสตร์ที่ ๔** การพัฒนาระบบบริหารงานให้มีความเป็นเลิศ

**เป้าประสงค์**                      -  สร้างความพึงพอใจและความมั่นใจให้แก่ประชาชนผู้รับบริการ

-  พัฒนาขัดสมรรถนะของบุคลากรและองค์กรให้อยู่ในระดับเกณฑ์

มาตรฐานที่สามารถยอมรับได้

**ตัวชี้วัด                     -** ร้อยละของประชาชนที่มีความพึงพอใจต่องานบริการของราชการ

ร้อยละ ๘๕%

              -  คุณภาพการทำงานของหน่วยงานภาครัฐอยู่ในระดับและเกณฑ์ที่

สามารถยอมรับได้ ร้อยละ ๕๐

**๔. ยุทธศาสตร์การพัฒนาจังหวัดนครศรีธรรมราช**

**(๑) วิสัยทัศน์ (Vision)** “นครแห่งการเรียนรู้ เกษตร ท่องเที่ยว น่าอยู่ ชุมชนเข้มแข็ง”

โดยมีคำนิยามวิสัยทัศน์ ดังนี้

**พันธกิจ (Mission)**

1. เพิ่มขีดความสามารถการบริหารจัดการภาคเกษตร เชื่อมโยงความหลากหลายทางธุรกิจ

และอุตสาหกรรมของจังหวัด บนพื้นฐานการสนับสนุนจากระบบโลจิสติกส์และบริหารจัดการด้านการตลาด

๒. เพิ่มขีดความสามารถการบริหารจัดการทรัพยากรธรรมชาติสิ่งแวดล้อมและพลังงาน

๓. ยกระดับความสามารถการเรียนรู้ กระจายการเรียนรู้บนเครือข่ายชุมชนและส่งเสริมการ

สร้างชุมชนต้นแบบความพอเพียง

๔. พัฒนาการท่องเที่ยวให้มีคุณภาพ เติบโตอย่างเข้มแข็งมั่นคงบนพื้นฐานการจัดการความหลากหลายของทรัพยากร

๕. พัฒนา คน องค์กร ระบบสวัสดิการสังคม และความมั่นคงบนพื้นฐานการบริหารกิจการ

บ้านเมืองที่ดี

**ประเด็นยุทธศาสตร์ (Strategic Issue)**

1. การบริหารจัดการการเกษตรที่มีคุณภาพและครบวงจร
2. การท่องเที่ยว
3. การจัดการทรัพยากรธรรมชาติสิ่งแวดล้อมและพลังงาน
4. การสร้างสังคมแห่งการเรียนรู้ และพอเพียง

๕. การสร้างสังคมอยู่ดีมีสุข

**เป้าหมายการพัฒนา**

1. ผลิตภัณฑ์มวลรวมด้านการเกษตรของจังหวัดเพิ่มขึ้น ร้อยละ ๑ ต่อปี
2. การเติบโตในการสร้างพื้นที่สีเขียวของจังหวัดเพิ่มขึ้น

๓. นครศรีธรรมราชสามารถผลิตพลังงานทดแทนจนสามารถพึ่งพาตนเองได้ ไม่น้อยกว่า

ร้อยละ ๑๕ ของความต้องการทางพลังงานทั้งหมด

๔. องค์กรชุมชนมีมาตรฐาน “นครเข้มแข็ง” มากกว่าร้อยละ ๘๐ ของชุมชนทั้งจังหวัด

๕. รายได้จากการท่องเที่ยวเพิ่มขึ้นร้อยละ ๑๐ ต่อปี

๖. ปีการศึกษาเฉลี่ยของคนจังหวัดนครศรีธรรมราช สูงกว่าเกณฑ์มาตรฐานประเทศ

๗. นครศรีธรรมราชทั้งในเขตเมืองและชนบท มีสิ่งแวดล้อมที่ดี ผู้คนมีความสุขอย่างยั่งยืน ได้รับการจัดอันดับให้เป็นจังหวัดน่าอยู่

**จุดยืนการพัฒนาของจังหวัด (Positioning)**

จากข้อมูลการวิเคราะห์ศักยภาพของจังหวัด และกำหนดทิศทางการพัฒนายุทธศาสตร์ในภาพรวมของจังหวัดนครศรีธรรมราช กำหนดจุดยืนการพัฒนาของจังหวัด ๓ ประเด็น ดังนี้

1. เมืองท่องเที่ยวเชิงอนุรักษ์ และวัฒนธรรม (นครแห่งธรรม : ธรรมชาติ ธรรมะ วัฒนธรรม)
2. เมืองเกษตรสุขภาพ/คุณภาพ
3. ตลาดกลางสินค้าเกษตรและศูนย์กระจายสินค้าภาคใต้

**ประเด็นยุทธศาสตร์ที่ ๑**

**การบริหารจัดการการเกษตรที่มีคุณภาพและครบวงจร**



**๑. เป้าประสงค์ของประเด็นยุทธศาสตร์**

ผลผลิตทางการเกษตรสร้างรายได้ให้กับจังหวัด

**๒. ตัวชี้วัดและค่าเป้าหมาย**

|  |  |  |  |  |  |  |  |
| --- | --- | --- | --- | --- | --- | --- | --- |
| **ตัวชี้วัด** | **ค่าเป้าหมายที่ผ่านมา**  **(Based line)** | | | **ค่าเป้าหมาย (พ.ศ)** | | | |
| **๒๕๕๔** | **๒๕๕๕** | **๒๕๕๖** | **๒๕๕๗** | **๒๕๕๘** | **๒๕๕๙** | **๒๕๖๐** |
| มูลค่าผลผลิตภัณฑ์มวลรวมด้านการเกษตรของจังหวัด เพิ่มขึ้น  ร้อยละ ๑ ต่อปี | ๓๑,๒๔๕  ล้านบาท | ๓๔,๕๘๗ ล้านบาท | ๓๔,๙๓๕ ล้านบาท | ๓๕,๒๘๕  ล้านบาท | ๓๕,๖๓๗  ล้านบาท | ๓๕,๙๙๔  ล้านบาท | ๓๖,๓๕๔  ล้านบาท |

**ผู้รับผิดชอบหลักในการบริหารตัวชี้วัด**

* สำนักงานเกษตรและสหกรณ์จังหวัด
* สำนักงานพาณิชย์จังหวัด
* สำนักงานการค้าภายในจังหวัด

**๓. กลยุทธ์**

1. พัฒนาความรู้และการจัดการด้านเทคโนโลยีเพื่อเพิ่มผลผลิตและมูลค่าสินค้าเกษตรให้มี

ศักยภาพได้มาตรฐานและเป็นมิตรกับสิ่งแวดล้อม

1. สนับสนุนปัจจัยผลิตด้านการเกษตร (ดิน น้ำ ไฟฟ้า) ที่สอดคล้องกับยุทธศาสตร์เกษตร

ของจังหวัด

1. สนับสนุนพัฒนา เชื่อมโยงและสร้างเครือข่ายของธุรกิจทางการเกษตรแบบครบวงจรห่วง

โซ่เศรษฐกิจ (Value Chain)

1. เพิ่มศักยภาพการบริหารจัดการโลจิสติกส์ (ศูนย์กระจายสินค้าทุ่งสง) เพื่อรองรับผลผลิต

ทางการเกษตรและผลิตภัณฑ์ต่อเนื่องทางการเกษตร

1. ส่งเสริมอุตสาหกรรมการแปรรูปผลผลิตทางด้านการเกษตรที่มีศักยภาพทางการค้าที่

คำนึงถึงสิ่งแวดล้อม

1. พัฒนาระบบฐานข้อมูลเพื่อการบริหารจัดการด้านการเกษตรแบบครบวงจร

**ประเด็นยุทธศาสตร์ที่ ๒**

**การท่องเที่ยว**



**๑. เป้าประสงค์ของประเด็นยุทธศาสตร์**

การท่องเที่ยวนครศรีธรรมราชเข้มแข็ง สร้างสุข สร้างคน สร้างงาน สร้างรายได้

**๒. ตัวชี้วัดและค่าเป้าหมาย**

|  |  |  |  |  |  |  |  |
| --- | --- | --- | --- | --- | --- | --- | --- |
| **ตัวชี้วัด** | **ค่าเป้าหมายที่ผ่านมา**  **(Based line)** | | | **ค่าเป้าหมาย (พ.ศ)** | | | |
| **๒๕๕๔** | **๒๕๕๕** | **๒๕๕๖** | **๒๕๕๗** | **๒๕๕๘** | **๒๕๕๙** | **๒๕๖๐** |
| ร้อยละที่เพิ่มขึ้นของรายได้จากการท่องเที่ยว | - | - | - | ร้อยละ  ๑๐ | ร้อยละ  ๑๐ | ร้อยละ  ๑๐ | ร้อยละ  ๑๐ |

**ผู้รับผิดชอบหลักในการบริหารตัวชี้วัด**

* สำนักงานท่องเที่ยวและกีฬาจังหวัด
* การท่องเที่ยวแห่งประเทศไทยสำนักงานจังหวัดนครศรีธรรมราช

**๓. กลยุทธ์**

(๑) พัฒนาแหล่งท่องเที่ยวและบุคลากรเพื่อรองรับนักท่องเที่ยว

(๒) ประชาสัมพันธ์และการตลาดด้านการท่องเที่ยว รวมทั้งเชื่อมโยงเส้นทางการท่องเที่ยว

ในประเทศและต่างประเทศ

**ประเด็นยุทธศาสตร์ที่ ๓**

**การจัดการทรัพยากรธรรมชาติสิ่งแวดล้อมและพลังงาน**



**๑. เป้าประสงค์ของประเด็นยุทธศาสตร์**

๑. ทรัพยากรธรรมชาติและสิ่งแวดล้อมของจังหวัดได้รับการจัดการอย่างมีประสิทธิภาพ

ใช้ประโยชน์อย่างคุ้มค่า และพัฒนาอย่างยั่งยืน

๒. พลังงานทดแทนได้รับการพัฒนาและมีการใช้พลังงานอย่างมีประสิทธิภาพในทุกภาคส่วน

ลดการพึ่งพา ลดต้นทุนสู่การพึ่งตนเอง

**๒. ตัวชี้วัดและค่าเป้าหมาย**

|  |  |  |  |  |  |  |  |
| --- | --- | --- | --- | --- | --- | --- | --- |
| **ตัวชี้วัด** | **ค่าเป้าหมายที่ผ่านมา**  **(Based line)** | | | **ค่าเป้าหมาย (พ.ศ)** | | | |
| **๒๕๕๔** | **๒๕๕๕** | **๒๕๕๖** | **๒๕๕๗** | **๒๕๕๘** | **๒๕๕๙** | **๒๕๖๐** |
| ๑. จำนวนของหมู่บ้าน/ชุมชนที่มีการจัดการทรัพยากรธรรมชาติและสิ่งแวดล้อมได้อย่างมีประสิทธิภาพ | - | ๒๓ | ๔๖ | ๕๖ | ๖๖ | ๗๖ | ๘๖ |
| ๒. จำนวนทรัพยากรทางพลังงานในจังหวัดที่สามารถพัฒนามาเป็นพลังงานทดแทนหรือพลังงานทางเลือก |  |  |  | ๑ | ๒ | ๓ | ๔ |

**ผู้รับผิดชอบหลักในการบริหารตัวชี้วัด**

* สำนักงานทรัพยากรธรรมชาติและสิ่งแวดล้อมจังหวัด
* สำนักงานพลังงานจังหวัด

**๓. กลยุทธ์**

(๑) เสริมสร้างศักยภาพและสร้างการมีส่วนร่วมของหมู่บ้าน/ชุมชนในการจัดการทรัพยากรธรรมชาติและสิ่งแวดล้อมและพลังงานทดแทน พร้อมกับสร้างเครือข่ายเฝ้าระวังพิบัติภัยทางธรรมชาติ

(๒) อนุรักษ์ ป้องกัน ฟื้นฟู ทรัพยากรธรรมชาติในพื้นที่จังหวัด

(๓) การจัดการองค์ความรู้ นวัตกรรม เทคโนโลยี ฐานข้อมูลสารสนเทศเพื่อการสนับสนุน

การอนุรักษ์ จัดการทรัพยากรธรรมชาติสิ่งแวดล้อมและพลังงาน

**ประเด็นยุทธศาสตร์ที่ ๔**

**การสร้างสังคมแห่งการเรียนรู้ และพอเพียง**



**๑. เป้าประสงค์ของประเด็นยุทธศาสตร์**

ชุมชนเข้มแข็ง ประชาชนอยู่ดีมีสุขพึ่งตนเองได้ด้วยวิถีชีวิตแบบเศรษฐกิจพอเพียง

**๒. ตัวชี้วัดและค่าเป้าหมาย**

|  |  |  |  |  |  |  |  |
| --- | --- | --- | --- | --- | --- | --- | --- |
| **ตัวชี้วัด** | **ค่าเป้าหมายที่ผ่านมา**  **(Based line)** | | | **ค่าเป้าหมาย (พ.ศ)** | | | |
| **๒๕๕๔** | **๒๕๕๕** | **๒๕๕๖** | **๒๕๕๗** | **๒๕๕๘** | **๒๕๕๙** | **๒๕๖๐** |
| ดัชนีชี้วัดคุณภาพชีวิตและความสุขมวลรวมของประชาชนจังหวัดนครศรีธรรมราช | - | - | - | ๕๕ | ๖๐ | ๖๕ | ๗๐ |

**ผู้รับผิดชอบหลักในการบริหารตัวชี้วัด**

* สำนักงานสถิติจังหวัด
* สำนักงานคลังจังหวัด
* สำนักงานพัฒนาชุมชนจังหวัด

**๓. กลยุทธ์**

(๑) ฟื้นฟูและพัฒนารูปแบบการบริหารจัดการชุมชนที่ดีตามแบบนครเข้มแข็งให้ครอบคลุมทุกพื้นที่โดยบูรณการความร่วมมือจากทุกภาคส่วนที่เกี่ยวข้อง

(๒) ส่งเสริมและยกระดับศักยภาพปราชญ์ผู้รู้ชุมชนเป็นกลไกการพัฒนาเศรษฐกิจเชิงสร้างสรรค์ของจังหวัดและถ่ายทอดสู่เด็กและเยาวชนคนรุ่นใหม่จากรุ่นสู่รุ่น

(๓) สร้างกระแสสังคมแห่งการเรียนรู้ผ่านสื่อและสามารถเข้าถึงได้ง่าย

**ประเด็นยุทธศาสตร์ที่ ๕**

**การสร้างสังคมอยู่ดีมีสุข**

**๑. เป้าประสงค์ของประเด็นยุทธศาสตร์**

๑. ประชาชนมีคุณภาพชีวิตที่ดี

๒. ประชาชนได้รับสวัสดิการพื้นฐานอย่างทั่วถึงเป็นธรรม

**๒. ตัวชี้วัดและค่าเป้าหมาย**

|  |  |  |  |  |  |  |  |
| --- | --- | --- | --- | --- | --- | --- | --- |
| **ตัวชี้วัด** | **ค่าเป้าหมายที่ผ่านมา**  **(Based line)** | | | **ค่าเป้าหมาย (พ.ศ)** | | | |
| **๒๕๕๔** | **๒๕๕๕** | **๒๕๕๖** | **๒๕๕๗** | **๒๕๕๘** | **๒๕๕๙** | **๒๕๖๐** |
| ๑. ชุมชนมีความปลอดภัยจาก  ยาเสพติดและอาชญากรรมที่ส่งผลกระทบต่อชีวิตและทรัพย์สิน | - | - | ๕๐ | ๖๐ | ๗๐ | ๘๐ | ๙๐ |
| ๒. ร้อยละของกลุ่มเป้าหมายที่ได้รับการคุ้มครองและเข้าถึงสวัสดิการ | - | - | - | ๘๐ | ๘๕ | ๙๐ | ๙๕ |

**ผู้รับผิดชอบหลักในการบริหารตัวชี้วัด**

* สำนักงานพัฒนาสังคมและความมั่นคงของมนุษย์จังหวัด
* สำนักงานเขตพื้นที่การศึกษาประถมศึกษา นศ. เขต ๑ – ๔
* สำนักงานเขตพื้นที่การศึกษามัธยมศึกษา นศ. เขต ๑๒
* สำนักสาธารณสุขจังหวัด
* ที่ทำการปกครองจังหวัด
* ตำรวจภูธรจังหวัด
* ศูนย์อำนวยการพลังแผ่นดินเอาชนะยาเสพติดจังหวัด

**๓. กลยุทธ์**

(๑) ขับเคลื่อนวาระแห่งชาติโดยเสริมสร้างภูมิคุ้มกันและสร้างสภาพแวดล้อมที่ดีให้เด็กและเยาวชนลดการแพร่ระบาดของยาเสพติด

(๒) ส่งเสริมคุณค่า ศักยภาพผู้สูงอายุ และปราชญ์ชาวบ้านให้สามารถถ่ายทอดภูมิปัญญาเป็นต้นแบบการเรียนรู้สู่ชุมชนเข้มแข็ง

(๓) เสริมสร้างศักยภาพของสตรีให้มีส่วนร่วมพัฒนาจังหวัดทั้งมิติเศรษฐกิจ สังคม การเมืองและเพิ่มโอกาสในการเข้าถึงการศึกษา การสาธารณสุขให้มีความรู้และมีคุณภาพชีวิตที่ดี

**๘.นโยบายการพัฒนาของนายกองค์การบริหารส่วนตำบลท่าดี**

องค์การบริหารส่วนตำบลท่าดี ได้ดำเนินการพัฒนานโยบายต่าง ๆ ที่องค์การบริหารส่วนตำบลท่าดี คิดว่าเป็นการพัฒนาที่ครอบคลุมในทุก ๆ ด้าน โดยมุ่งการให้ประชาชนเป็นหลัก ซึ่งเป็นการพัฒนาในด้านต่าง ๆ พอสรุปได้ดังนี้

**๑. ยุทธศาสตร์การพัฒนาด้านการคมนาคมและโครงสร้างพื้นฐาน**

๑.๑ พัฒนาระบบการคมนาคมให้สะดวก ครอบคลุมทั่วทุกพื้นที่ของตำบลท่าดี

๑.๒ เร่งปรับปรุง ซ่อมแซมและแก้ไขปัญหาถนน สะพานที่ชำรุด

๑.๓ พัฒนาระบบการระบายน้ำทิ้งทั้งตำบล เช่น การวางท่อระบายน้ำ ขุดลอกคูคลองตาม

สภาพพื้นที่เพื่อแก้ไขปัญหาน้ำท่วมขัง

๑.๔ พัฒนาระบบไฟฟ้าสาธารณะให้ทั่วถึง โดยเฉพาะพื้นที่เปลี่ยว

๑.๕ พัฒนาระบบประปาหมู่บ้านให้มีประสิทธิภาพ ตลอดถึงการแก้ไขปัญหา

การขาดแคลนน้ำในฤดูแล้ง

**๒. ยุทธศาสตร์การพัฒนาด้านด้านเศรษฐกิจ**

๒.๑ ส่งเสริมอาชีพ และพัฒนาอาชีพให้กับราษฏรอย่างกว้างขวางและทั่วถึง

๒.๒ ดำเนินการช่วยเหลือและแก้ไขปัญหาราคาผลผลิตทางการเกษตรตกต่ำตามสภาวะ

ภายใต้อำนาจหน้าที่

๒.๓ สนับสนุนวัสดุ อุปกรณ์ที่จำเป็นในการสร้างหรือปรับปรุงเส้นทางขึ้นภูเขา

ในการประกอบอาชีพของราษฏร

๒.๔ ส่งเสริม สนับสนุนการประกอบอาชีพแบบดั้งเดิมและพัฒนาศูนย์เรียนรู้เศรษฐกิจพอเพียง

๒.๕ ส่งเสริมและพัฒนาคุณภาพหนึ่งผลิตภัณฑ์หนึ่งตำบล

๒.๖ ติดตามเอกสารสิทธิที่ดิน หมู่ที่ ๓ , ๕ , ๖

**๓. ยุทธศาสตร์การพัฒนาด้านด้านสังคม การศึกษา ศาสนา วัฒนธรรม**

๓.๑ เร่งแก้ไขปัญหายาเสพติดทุกรูปแบบ

๓.๒ ส่งเสริมความสามัคคีและลดความขัดแย้งในรูปแบบของความปรองดอง

๓.๓ พัฒนาเด็ก – เยาวชน กลุ่มสตรี ตลอดถึงกลุ่มแม่บ้านต่าง ๆ ให้มีบทบาทมากขึ้น

๓.๔ ส่งเสริมและดูแลผู้สูงอายุ ผู้พิการหรือผู้ด้อยโอกาส ให้มีชีวิตที่ดีขึ้นภายใต้นโยบาย

ของรัฐบาล

๓.๕ พัฒนาระบบการประชาสัมพันธ์ข้อมูลข่าวสารให้มีประสิทธิภาพยิ่งขึ้น

๓.๖ พัฒนาสถานที่และสนับสนุนอุปกรณ์กีฬาในการออกกำลังกายของประชาชนทั่วทุกหมู่บ้าน

๓.๗ ป้องกัน แก้ไขปัญหาอาชญากรรมและการลดอุบัติเหตุบนท้องถนนทุกรูปแบบ

๓.๘ พัฒนาและสร้างชุมชนต้นแบบที่เข้มแข็ง ตลอดถึงช่วยเหลือดูแลผู้ยากไร้ด้านอาชีพ

ที่อยู่อาศัยและคุณภาพชีวิต

**๔. ยุทธศาสตร์การพัฒนาด้านด้านสาธารณสุข**

๔.๑ ส่งเสริมด้านอนามัยให้ประชาชนมีสุขภาพที่ดี

๔.๒ ดำเนินการป้องกันและแก้ไขปัญหาโรคติดต่อและไม่ติดต่ออย่างทันท่วงที

๔.๓ ให้การส่งเสริมและสนับสนุน สปสช. ภายใต้ระเบียบปฎิบัติหน้าที่ที่ถูกต้อง

๔.๔ ส่งเสริม สนับสนุนการปฎิบัติงานร่วมกับ อสม.ให้มีประสิทธิภาพ

**๕. ยุทธศาสตร์การพัฒนาด้านด้านการเมือง การบริหาร**

๕.๑ ส่งเสริมแลพัฒนาการเมืองตามระบอบประชาธิปไตยอันมีพระมหากษัตริย์ทรงเป็นประมุข

๕.๒ การบริหารจัดการองค์กรตามอำนาจหน้าที่ภายใต้กฎหมาย ระเบียบต่าง ๆ อย่างโปร่งใส สุจริต และยุติธรรม

๕.๓ พัฒนาองค์กรให้ก้าวหน้า ทันสมัย ตลอดถึงเพิ่มศักยภาพให้กับบุคลากรของหน่วยงาน ในทุก ๆ ด้านเพื่อนำมาใช้ในการทำงาน

๕.๔ การบริหารจัดการงบประมาณให้เป็นไปตามแผนงานโครงการ และความจำเป็นเหมาะสมต่อพื้นที่อย่างเป็นธรรม

๕.๕ ให้บริการข้อมูลข่าวสารกับประชาชนอย่างทั่วถึงภายใต้พระราชบัญญัติข้อมูลข่าวสาร

๕.๖ สนับสนุนและพัฒนาระบบการป้องกันภัยธรรมชาติอย่างเป็นรูปธรรม

๕.๗ ส่งเสริม สนับสนุนชุดปฎิบัติการตำบลให้มีความเข้มแข็ง เช่น ชุด อปพร. เป็นต้น

๕.๘ สร้างที่ทำการให้ทันสมัยต่อการบริการประชาชน

**๖. ยุทธศาสตร์การพัฒนาด้านด้านการศึกษา ศาสนา วัฒนธรรม**

๖.๑ ส่งเสริม สนับสนุนการศึกษาทั้งระบบและนอกระบบอย่างทั่วถึง

๖.๒ ส่งเสริม สนับสนุน กิจกรรมทางศาสนา งานประเพณีและวัฒนธรรมท้องถิ่น

๖.๓ ส่งเสริม พัฒนาสภาวัฒนธรรมของตำบลท่าดีอย่างจริงจัง

**๗. ยุทธศาสตร์การพัฒนาด้านด้านทรัพยากรธรรมชาติและสิ่งแวดล้อม**

๗.๑ จัดการและส่งเสริมการอนุรักษ์ทรัพยากรธรรมชาติและสิ่งแวดล้อมอย่างจริงจัง

๗.๒ สนับสนุนโครงการเฉลิมพระเกียรติและติดตามผลอย่างต่อเนื่อง

๗.๓ บริหารจัดการขยะและสิ่งปฏิกูลอย่างเป็นระบบ

๗.๔ ส่งเสริม พัฒนาให้ความรู้แก่ประชาชนในการอนุรักษ์ทรัพยากรธรรมชาติและสิ่งแวดล้อม

๗.๕ พัฒนาโครงการอนุรักษ์ป่าต้นน้ำ

**๘. ยุทธศาสตร์การพัฒนาด้านด้านการท่องเที่ยวและกีฬา**

๘.๑ ส่งเสริม ปรับปรุงสถานที่ แหล่งท่องเที่ยวในทุก ๆ ด้าน

๘.๒ พัฒนาถนนหนทางเข้าสู่แหล่งท่องเที่ยวให้ดีขึ้น

๘.๓ จัดระบบการประชาสัมพันธ์ สถานที่ท่องเที่ยวของตำบลให้ครอบคลุมทุกด้านโดยเฉพาะการท่องเที่ยวเชิงอนุรักษ์

๘.๔ พัฒนาและส่งเสริมการแข่งขันกีฬาทุกระบบ

**ส่วนที่ ๕**

**บัญชีสรุปโครงการพัฒนา**

**แผนพัฒนาสามปี ( พ.ศ. ๒๕๕๗ - ๒๕๕๙) เพิ่มเติมฉบับที่ 1**

**องค์การบริหารส่วนตำบลท่าดี**

| ยุทธศาสตร์ | **ปี ๒๕๕๗** | | **ปี ๒๕๕๘** | | **ปี ๒๕๕๙** | | **รวม ๓ ปี** | |
| --- | --- | --- | --- | --- | --- | --- | --- | --- |
| จำนวน  โครงการ | งบประมาณ  (บาท) | จำนวน  โครงการ | งบประมาณ  (บาท) | จำนวน  โครงการ | งบประมาณ  (บาท) | จำนวน  โครงการ | งบประมาณ  (บาท) |
| **๔)ยุทธศาสตร์ด้านโครงสร้างพื้นฐาน**  ๔.๑ การก่อสร้าง ปรับปรุง บำรุงรักษา แหล่งน้ำเพื่อการอุปโภค บริโภค เส้นทางคมนาคม ทางเดินเท้า ทางระบายน้ำ สะพานและระบบไฟฟ้า | 1 | 2,000,000 | - | - | - | - | 1 | 2,000,000 |
| **รวม** | **1** | **2,000,000** | **-** | **-** | **-** | **-** | **1** | **2,000,000** |

**ยุทธศาสตร์ด้านโครงสร้างพื้นฐาน**

**แนวทาง การก่อสร้าง ปรับปรุง บำรุงรักษา แหล่งน้ำเพื่อการอุปโภค บริโภค เส้นทางคมนาคม ทางเดินเท้า ทางระบายน้ำ สะพานและระบบไฟฟ้า**

| ที่ | โครงการ | วัตถุประสงค์ | เป้าหมาย  (ผลผลิตโครงการ) | งบประมาณและที่มา | | | ผลที่คาดว่าจะได้รับ | หน่วยงานที่รับผิดชอบ |
| --- | --- | --- | --- | --- | --- | --- | --- | --- |
| ๒๕๕๗ | ๒๕๕๘ | ๒๕๕๙ |
| 1 | โครงการก่อสร้างระบบประปาหมู่บ้าน หมู่ที่ 4 | เพื่อให้ประชาชนได้ใช้น้ำเพื่อการอุปโภค บริโภค | ระบบประปาหมู่บ้านที่มีประสิทธิภาพ | ๒,0๐๐,๐๐๐ | - | - | ประชาชนได้รับความสะดวกในการใช้น้ำเพื่อการอุปโภค บริโภค | ส่วนโยธา |

**ส่วนที่ ๖**

**การนำแผนพัฒนาสามปีไปสู่การปฏิบัติและการติดตามและประเมินผล**

องค์ประกอบ ประกอบด้วย การติดตามและประเมินผลแผนพัฒนาสามปี โดยนำเสนอ ดังนี้

๑. องค์กรรับผิดชอบในการติดตามและประเมินผลซึ่งตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕4๘ กำหนดให้มีคณะกรรมการติดตามและประเมินผลได้ตามความเหมาะสม ซึ่งควรแสดงไว้ในเอกสารแผนพัฒนาเพื่อเป็นแนวทางการดำเนินงานที่ชัดเจนและต่อเนื่อง

๒. การกำหนดวิธีการติดตามและประเมินผลเป็นการแสดงถึงวิธีการติดตามและประเมินผลโครงการ โดยการกำหนดรูปแบบที่จะใช้ในการติดตามและประเมินผลเพื่อตรวจสอบว่าการดำเนินกิจกรรมตามโครงการ อยู่ภายใต้ระยะเวลาและงบประมาณที่กำหนดไว้หรือไม่ และผลของการดำเนินโครงการ บรรลุวัตถุประสงค์ที่ได้วางไว้หรือไม่ ทั้งนี้ การติดตามเป็นการตรวจสอบในระหว่างการดำเนินกิจกรรมตามโครงการแล้วเสร็จเปรียบเทียบกับวัตถุประสงค์ที่ตั้งไว้

๓. การกำหนดห้วงเวลาในการติดตามและประเมินผล คณะกรรมการติดตามและประเมินผลกำหนดห้วงเวลาในการติดตามและประเมินผลโครงการโดยคำนึงถึงความเหมาะสมของแต่ละโครงการ ทั้งนี้ควรกำหนดห้วงเวลาในการติดตามและประเมินผลอย่างน้อยโครงการละ ๑ ครั้ง และประเมินโครงการในภาพรวมอย่างน้อยปีละ ๑ ครั้ง แล้วรายงานผลและเสนอความเห็นซึ่งได้จากการติดตามและประเมินผลผู้บริหารท้องถิ่น เพื่อผู้บริหารท้องถิ่นนำเสนอต่อสภาท้องถิ่น คณะกรรมการพัฒนาท้องถิ่น และประกาศผลการติดตามและประเมินผลแผนพัฒนาให้ประชาชนในท้องถิ่นทราบโดยทั่วกัน อย่างน้อยปีละ ๑ ครั้ง ภายในเดือนธันวาคมของทุกปี